Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2023/09/121319/	ကျောက်တံခါးမြို့နယ်၊ ကွင်းချောင်း၀ကျေးရွာမှ ပြည်သူ ၂ ဦးကို မူးရူးနေသော စစ်သားများက အကြောင်းမဲ့ ပစ်ခတ်သတ်ဖြတ်	["ကျောက်တံခါးမြို့နယ်၊ ကွင်းချောင်း၀ကျေးရွာမှ ပြည်သူ ၂ ဦးကို မူးရူးနေသော စစ်သားများက အကြောင်းမဲ့ ပစ်ခတ်သတ်ဖြတ်", "ရန်ကုန်၊ စက်တင်ဘာ ၆", "ပဲခူးတိုင်း၊ ကျောက်တံခါးမြို့နယ်၊ အနန်ဘော်ကျေးရွာအုပ်စု၊ ကွင်းချောင်၀ ကျေးရွာ မှ ပြည်သူ ၂ ဦးကို မူးရူးနေသော စစ်သားများက အကြောင်းမဲ့ ပစ်ခတ် သတ် ဖြတ်လိုက်ကြောင်း ဒေသပြည်သူများက ရန်ကုန်ခေတ်သစ်သတင်းဌာန ထံသို့ ပြောဆိုသည်။", "စက်တင်ဘာလ ၅ ရက်နေ့ ညနေ ၅ နာရီအချိန် ပဲခူးတိုင်း ကျောက်တံခါးမြို့ နယ် အနန်ဘော်ကျေးရွာအုပ် ကွင်းချောင်းဝကျေးရွာ တွင်နေထိုင်သူ ဒေါ်သိန်း ဝင်းနှင့် ကိုချစ်တင်ကြီးကို စစ်သားတချို့က အရက်မူးယစ်ပြီး သေနတ်ဖြင့် ပစ်ခတ်သတ်ဖြတ်ခဲ့ခြင်းဖြစ်ကြောင်း၊ စစ်သားများက အရက်မူးရူး၍ ဆိုင်ကယ် ဖြင့် ပတ်၍ ပြည်သူများ နေအိမ်များကို သေနတ်ဖြင့် လိုက်လံ ပစ်ခတ်ခဲ့ ကြောင်း၊ ထိုသို့ ပစ်ခတ်စဉ် ပြည်သူ ၂ ဦး သေဆုံး ခဲ့ခြင်းဖြစ်ကြောင်း သိရှိရ သည်။", "“ပဲနွယ်ကုန်းကနေ စစ်တောင်မြစ်ကူးတံတား အထိဆို စစ်တပ် ၄ ဂိတ်လောက် ရှိတယ်။ စစ်တောင်းတံတားထိပ်မှာ အရင်ကတည်းက ပြည်သူ့ စစ် ဂိတ်ရှိ တယ်။ အခုတော့ စစ်တပ်ဂိတ် ပေါ့။ စစ်သားတွေက ရွာထဲ ဝင်ပြီး ပတ်ရမ်း ပစ်ထည့်တာ။ ပစ်တဲ့ စစ်သားတွေက အရက်မူးရူးပြီးမှ ရွာထဲက အိမ်တွေကို ဆိုင်ကယ်နဲ့ လိုကပစ်တာ။ ရွာထဲမှာ အရက်ဆိုင်တချို့ရှိတယ်။ ကွင်းချေင်းဝ၊နတ်သံကွင်းတံတားဂိတ်မှာ စောင့်တဲ့ စစ်သားတွေက အရက်လာ သောက် ကြတယ်။ ရွာထဲမှာ။ ပြီးတော့ မူးပြီးဆိုင်ကယ်နှစ်စီးနဲ့ အိမ်တွေထဲလိုက် ပစ်ထည့်တာ။ အဲဒီမှာ ပြည်သူ ၂ ဦး ကျည်ထိ သေဆုံးတာပါ” ဟု ဒေသပြည်သူ တစ်ဦးက ပြောဆိုသည်။", "စစ်တပ်သတင်းရင်းမြစ်၏ အဆိုအရ ပဲခူးတိုင်း၊ ကျောက်တံခါးမြို့နယ်ကို စစ်တပ် က အမည်းရောင် နယ်မြေအဖြစ် သတ်မှတ်ပြီး ပြည်သူများကို အကြောင်းပြချက်မရှိ ဖမ်းဆီးသတ်ဖြတ်ခွင့်ရှိသော စစ်အုပ်ချုပ်ရေးအမိန့် ဖြင့် အုပ်ချုပ်ခွင့် ဒေသတပ်ရင်းများကို ပေးအပ်ထားကြောင်း သိရှိရသည်။", "ဓာတ်ပုံ- စစ်တပ်၏ ပစ်ခတ်မှုကြောင့် သေဆုံးသွားသော ကိုချစ်တင်ကြီး၏ ရုပ်အလောင်း။"]
https://yktnews.com/2023/07/114948/	ကျောက်တံခါးမြို့နယ်၊ နံဇရွာထိပ်တိုက်ပွဲ ဖြစ်ပွားရာ နေရာကို နယ်မြေ ရှင်းလင်းစဉ် စစ်သားအလောင်း ၇ လောင်းနှင့် သေနတ် ၆ လက်သိမ်းဆည်းရရှိ	["ကျောက်တံခါးမြို့နယ်၊ နံဇရွာထိပ်တိုက်ပွဲ ဖြစ်ပွားရာ နေရာကို နယ်မြေ ရှင်းလင်းစဉ် စစ်သားအလောင်း ၇ လောင်းနှင့် သေနတ် ၆ လက်သိမ်းဆည်းရရှိ", "ရန်ကု်န၊ ဇူလိုင် ၂၆", "ပဲခူးတိုင်း၊ ကျောက်တံခါးမြို့နယ်၊ နံဇရွာထိပ်၌ တိုက်ပွဲနယ်မြေကို ဝင်ရောက်ရှင်းလင်းစဉ် အကြမ်းဖက် စစ်သား အလောင်း ၇ လောင်းနှင့် ပစ္စတိုသေနတ်တစ်လက်အပါအဝင် သေနတ် ၆ လက်ကို သိမ်းဆည်း ရရှိခဲ့ကြောင်း ကျောက်တံခါးမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန် ခေတ် သစ်သတင်းဌာနထံသို့ ပြောကြားသည်။", "ယမန်နေ့ ဇူလိုင်လ ၂၅ ရက် ည ၉ နာရီခန့်တွင် အင်အား ၄၀ ကျော်ပါ ကားအကြီးတစ်စီး၊ ဘေးတွဲ နှစ် စီးဖြင့် ကျောက်တံခါးမြို့မှ နံဇရွာဘက်သို့ ထွက်လာသော အကြမ်းဖက်စစ်သားများကို ရှေ့ထွက်မိုင်း ဆွဲပြီး အနီးကပ်ပစ်ခတ်တိုက်ခိုက်ခဲ့ရာ ဗိုလ်ကြီးတစ်ဦးအပါအဝင် ၅ ဦးထက်မနည်းသေဆုံး သေနတ် တစ်လက်သိမ်းဆည်းရရှိခဲ့ကြောင်း၊ ယနေ့ နံနက်ပိုင်းတွင်ထပ်မံတိုက်ပွဲဖြစ်ပြီး ကျေးရွာအတွင်းမှ တပ် ဆုတ်ပြေးစဉ် အလောင်းနှင့် လက်နက်များကို ချန်ထားခဲ့ခြင်းဖြစ်ကြောင်း သိရသည်။", "“ဒီမနက် ၁၁ နာရီလောက်မှာ အထိနာတော့ ရွာထဲကနေ ပြန်ဆုတ်သွားတာ၊ သေနတ်တောင် ပြန်မ ကောက်နိုင်ဘူး၊ ဗိုလ်အပါအဝင် ၅ ကောင်သေတာကနေ ၂ ကောင်ထပ်တိုးသွားတာပေါ့၊ ပူးပေါင်းတပ် ဖွဲ့ တွေ့ အထိအခိုက်မရှိခဲ့ပါဘူး၊ စစ်တောင်းမြစ်အနောက်ကမ်းတိုက်ပွဲတွေအတွက် လိုအပ်နေတဲ့ ၆၀ မမ နဲ့ ၄၀ မမ တွေကို လှူဒါန်းပေးကြပါအုံးလို့ မေတ္တာရပ်ခံချင်ပါတယ်” ဟု ကျောက်တံခါးမြို့နယ်ပြည်သူ့ ကာ ကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ ပြောကြားသည်။", "ယမန်နေ့ညပိုင်းက နံဇကျေးရွာထိပ်တိုက်ပွဲ၌ အကြမ်းဖက်စစ်တပ်မှ ဗိုလ်ကြီးတစ်ဦးအပါအဝင် ၅ ဦး သေဆုံးပြီး သေနတ် ၁ လက်သိမ်းဆည်းရရှိခဲ့ကြောင်း၊ အခြားထိခိုက်ဒဏ်ရာရရှိသူ အခြား အဆင့် ၇ ဦးကို ကျောက်တံခါးဆေးရုံမှ တောင်ငူဆေးရုံသို့ အတွင်းလူနာအဖြစ် လွှဲပြောင်းပို့ဆောင်ထားရပြီး သေဆုံးနိုင်ကြောင်း၊ ယင်းတိုက်ပွဲအတွင်း အကြမ်းဖက်စစ်တပ်က အသုံးပြုသော BA 94 သေနတ် တစ်လက် သိမ်းဆည်းရရှိခဲ့ကြောင်း သိရသည်။"]
https://yktnews.com/2023/07/114904/	ကျောက်တံခါးမြို့နယ်၊ နံဇရွာထိပ်၌ စစ်ကား ၃ စီးကို မိုင်းဆွဲ တိုက်ခိုက်မှု ဗိုလ်ကြီး ၁ ဦးအပါအဝင် ၅ ဦးသေဆုံးပြီး သေနတ် ၁ လက်သိမ်းဆည်းရရှိ	["ကျောက်တံခါးမြို့နယ်၊ နံဇရွာထိပ်၌ စစ်ကား ၃ စီးကို မိုင်းဆွဲ တိုက်ခိုက်မှု ဗိုလ်ကြီး ၁ ဦးအပါအဝင် ၅ ဦးသေဆုံးပြီး သေနတ် ၁ လက်သိမ်းဆည်းရရှိ", "ရန်ကုန်၊ ဇူလိုင် ၂၆", "ပဲခူးတိုင်း၊ ကျောက်တံခါးမြို့နယ်၊ နံဇရွာထိပ်၌ အကြမ်းဖက်စစ်ကား ၃ စီးကို မိုင်းဆွဲတိုက်ခိုက်ခဲ့ရာ အကြမ်းဖက်စစ်တပ်မှ ဗိုလ်ကြီးတစ်ဦးအပါအဝင် ၅ ဦးသေဆုံးပြီး သေနတ် ၁ လက်သိမ်းဆည်းရရှိခဲ့ ကြောင်း ကျောက်တံခါးမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ ပြောကြားသည်။", "ယမန်နေ့ ဇူလိုင်လ ၂၅ ရက် ည ၉ နာရီခန့်တွင် အင်အား ၄၀ ကျော်ပါ ကားအကြီးတစ်စီး၊ ဘေးတွဲ နှစ်စီးဖြင့် ကျောက်တံခါးမြို့မှ နံဇရွာဘက်သို့ ထွက်လာသော အကြမ်းဖက်စစ်သားများကို ရှေ့ထွက်မိုင်း ဆွဲပြီး အနီးကပ်ပစ်ခတ်တိုက်ခိုက်ခဲ့ရာ ဗိုလ်ကြီးတစ်ဦးအပါအဝင် ၅ ဦးထက်မနည်းသေဆုံးပြီး အခြား အဆင့် ၇ ဦးကို ကျောက်တံခါးဆေးရုံမှ တောင်ငူဆေးရုံသို့ အတွင်းလူနာအဖြစ် လွှဲပြောင်းပို့ဆောင် ထားရကြောင်း၊ ယင်းတိုက်ပွဲအတွင်း အကြမ်းဖက်စစ်တပ်က အသုံးပြုသော BA 94 သေနတ် တစ်လက် သိမ်းဆည်းရရှိခဲ့ကြောင်း သိရသည်။", "“ကျောက်တံခါးမြို့ပေါ်က ထွက်လာတာဗျ၊ ရှေ့ထွက်မိုင်းက အနီးကပ်ကြီးဆွဲလိုက်တာ၊ ကျန်တဲ့ဒဏ်ရာ ရတဲ့သူတွေကလည်း တောင်ငူဆေးရုံကို အတွင်းလူနာအဖြစ်ပို့တယ်ဆိုတော့ သေမှာပဲ၊” ဟု ကျောက်တံ ခါးမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ ပြော ကြားသည်။", "ယနေ့ ဇူလိုင်လ ၂၆ ရက် နံနက်ပိုင်းတွင်လည်း ရေတွင်းကုန်းကျေးရွာအတွင်းသို့ အကြမ်းဖက်စစ်တပ်၏ လူနာတင်ယာဉ်များ ရောက်ရှိနေကြောင်း၊ ကျောက်တံခါးမြို့နယ်အတွင်းရှိ အကြမ်းဖက်စစ်သား၊ ရဲများ အနေဖြင့် လက်နက်ချအညံ့ခံရန်နှင့် လက်နက်နှင့်ဆက်စပ်ပစ္စည်းများ ယူဆောင်လာပါက ထိုက်သင့် သော ဆုကြေးငွေများပေးအပ်မည်ဖြစ်ကြောင်း ကျောက်တံခါးမြို့နယ် ပြည်သူ့ကာကွယ်ရေးတပ်ဖွဲ့- ပကဖ က ထုတ်ပြန်ထားသည်။"]
https://yktnews.com/2023/07/115370/	ကျောက်တံခါးမြို့နယ်၊ နံဇရွာမှ ပြည်သူ ၁ ဦးကို စစ်တပ်က သတ်ဖြတ်ပြီး နေအိမ်များကို မီးရှို့ဖျက်ဆီး	["ကျောက်တံခါးမြို့နယ်၊ နံဇရွာမှ ပြည်သူ ၁ ဦးကို စစ်တပ်က သတ်ဖြတ်ပြီး နေအိမ်များကို မီးရှို့ဖျက်ဆီး", "ရန်ကုန်၊ ဇူလိုင် ၂၉", "ပဲခူးတိုင်း၊ ကျောက်တံတားမြို့နယ်၊ နံဇရွာမှ ပြည်သူ ၁ ဦးကို စစ်တပ်က သတ်ဖြတ်ပြီး နေအိမ် များကို မီးရှို့ဖျက်ဆီးခဲ့ကြောင်း အမှတ်(၂) စစ်ဒေသခွဲ ဒုစစ်ဒေသခွဲမှူး ဦးတင်ဦးက ရန်ကုန် ခေတ်သစ်သတင်းဌာနထံသို့ ပြောဆိုသည်။", "ဇူလိုင်လ ၁၉ ရက်နေ့ ကျောက်တံခါးမြို့နယ်၊ နံဇကျေးရွာတွင် စစ်တပ်နှင့် ပြည်သူ့ကာကွယ် ရေး တပ် များအကြား တိုက်ပွဲဖြစ်ပွားခဲ့ပြီးနောက် နံဇကျေးရွာအတွင်းသို့ ဝင်ရောက်ကာ အသက် ၄၅ နှစ်အရွယ် တီးပီးလူး ကို ဖမ်းဆီး သတ်ဖြတ်ခဲ့ကြောင်း သိရှိရသည်။", "“ဇူလိုင် ၁၉ ရက်နေ့တိုက်ပွဲမှာ စစ်တပ်က ရွာသားတစ်ဦးဖြစ်တဲ့ တီးပီးလူးကို အကြောင်းမဲ့ သတ် ဖြတ်သွားခဲ့ပါတယ်။ နံဇ တိုက်ပွဲမှာ စကစဖက်က အထိနာလို့ အခုလို ရရာလုပ်သွားတာ။ အခုကျ နော်တို့ နံဇရွာကို စီးထားနိုင်ပါတယ်။ ကျောက်တံခါးမြို့ကနေပြီး လက်နက်ကြီးနဲ့ပဲ ပစ်နေတယ်။ အခုထိ ကျနော်တို့တပ်ဖွဲ့တွေ နံဇ ကိုရှင်းလင်းရေး လုပ်နေပါတယ်”ဟု အမှတ်(၂) စစ်ဒေသခွဲ ဒုစစ်ဒေသခွဲမှူး ဦးတင်ဦးက ဆက်လက်ပြောဆိုသည်။", "ထို့ပြင် ဇူလိုင်လ ၂၄ ရက်နေ့ နံဇရွာမှ နေအိမ် ၉ လုံးကို မီးရှို့ဖျက်ဆီးခဲ့ပြီး ဆိုင်ကယ် ၁၂ စီး၊ နွား ၆ ကောင်ကို ခိုးယူသွားကြောင်း၊ နေအိမ်များကို မီးရှို့ပြီး ပြည်သူ ၁ ဦးကို သတ်ဖြတ်သွားသော စစ်ကြောင်းတွင် ခမရ ၄၈၊ အမှတ် ၃၀၃၁ လေကြောင်းရန်ကာကွယ်ရေးတပ်ရင်း၊ ခမရ ၂၆၄၊ ပျူစောထီး၊ ရဲများ ပါဝင်ကြောင်း သိရှိရသည်။"]
https://yktnews.com/2025/04/211028/	ကျောက်တံခါးမြို့နယ်၊ ပဲနွယ်ကုန်း- နတ်သံကွင်း လမ်းပိုင်းရှိ စစ်စခန်းမှ စစ်မှုထမ်း တပ်သားသစ် ၁ ဦးသည် သေနတ် ၁ လက်ယူဆောင်လာပြီး အလင်းဝင်	["ကျောက်တံခါးမြို့နယ်၊ ပဲနွယ်ကုန်း- နတ်သံကွင်း လမ်းပိုင်းရှိ စစ်စခန်းမှ စစ်မှုထမ်း တပ်သားသစ် ၁ ဦးသည် သေနတ် ၁ လက်ယူဆောင်လာပြီး အလင်းဝင်", "ရန်ကုန်၊ ဧပြီ ၁၁", "ပဲခူးတိုင်း၊ ကျောက်တံခါးမြို့နယ်၊ ပဲနွယ်ကုန်း- နတ်သံကွင်း လမ်းပိုင်းရှိ အကြမ်းဖက် စစ်တပ်စခန်းမှ စစ်မှုထမ်း တပ်သားသစ် ၁ ဦးသည် သေနတ် ၁ လက်ယူဆောင်လာပြီး အလင်းဝင်ရောက်ခဲ့ကြောင်း ပဲခူးခရိုင် ၊ အမှတ် – ၂ တပ်ရင်း ၊ P2-3702 မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဧပြီလ ၉ ရက်နေ့တွင် ကျောက်တံခါးမြို့နယ် ပဲနွယ်ကုန်း- နတ်သံကွင်း လမ်းပိုင်းရှိ အကြမ်းဖက် စစ်တပ်စခန်းမှ စစ်မှုထမ်းတပ်သားသစ် ၁ ဦးသည် သေနတ် ၁ လက်နှင့် ခဲယမ်းများ ယူဆောင်လာပြီး ပြည်သူ့ကာကွယ်ရေးတပ်မတော် ၊ ပဲခူးခရိုင် ၊ အမှတ် ( ၂ ) တပ်ရင်း ၊ P2-3702 ထံသို့ အလင်းဝင်ရောက်ခဲ့ခြင်းဖြစ်ကြောင်း သိရသည်။", "ထိုအလင်းဝင်ရာက်လာသော စစ်မှုထမ်း တပ်သားသစ် ၁ ဦးသည် MA-1 သေနတ် ၁ လက် ၊ ကျည်ဘောက် ၃ ခု ၊ 5.56 ကျည် ၁၀၅ တောင့် တို့ကို ယူဆောင်လာပြီး အလင်းဝင်လာခြင်းကြောင့် ဘေးကင်းသည့်နေရာသို့ ပို့ဆောင်ကာ ကျပ်ငွေ ဆယ်သိန်း ချီးမြှင့် ပေးအပ်ခဲ့ကြောင်း သိရှိရသည်။", "“စစ်မှုထမ်း တပ်သားသစ်က သင်တန်း အပတ်စဉ် ၇ ကပါ။ ကနဦး ဂုဏ်ပြုဆုငွေကတော့ ဆယ်သိန်းပါ ချီးမြှင့်ထားပါတယ်။ သင်တန်းကျောင်းက ရန်ကုန်တိုင်း တိုက်ကြီးမြို့နယ် ဂျိုးဖြူသင်တန်းကျောင်းမှာ သင်တန်းဆင်းတာပါ။ ပေါ်တာအဆွဲခံရတာပါ။အရက်ဆိုင်မှာ အရက်သွားသောက်ရင်းနဲ့ နောက်ကျသွားလို့ အဲဒီအချိန်မှာ ပေါ်တာအဆွဲခံရတာပါ။ နေရာကတော့ တိုက်ကြီးမြို့နယ်မှာ နေပါတယ်။ သူက သူစခန်းကနေ ကင်းစောင့် တာဝန်ကျနေတဲ့အချိန်မှာ သေနတ်ယူပြီးတော့ ထွက်ပြေးလာတာပါ။ ဒီဘက်မှာ PDFတွေ စိုးမိုးထားတယ်။ PDFတွေရှိတယ်ဆိုတာသိလို့ သူက အဲဒီလိုမျိုးပဲ ထွက်ပြေးလာတာပါ။ ကြိုတင် ချိတ်ဆက်တာတော့မရှိပါဘူး။ အတင်းအဓမ္မ စုဆောင်းခံရတဲ့သူတွေ ကျွန်တော် အခုလိုဆိုရင် ပဲနွယ်ကုန်း- နတ်သံကွင်း ကျောက်ကြီး၊ လမ်းကြောင်းပေါ်က စခန်းတွေသည် ကျွန်တော်တို့ ၃၇၀၂ စိုးမိုးနယ်မြေနဲ့ အရမ်းနီးတဲ့ နေရာပေါ့ အဲဒီဘက်က စုဆောင်းခံရတဲ့သူတွေ ပြေးချင်တယ်ဆိုရင် ကျွန်တော်တို့တပ်ရင်းနဲ့ ကြိုတင်ချိတ်ဆက်လို့လည်းရမယ် နောက်ဆုံးသူတို့ရဲ့မိသားစု ဆွေးမျိုးသားချင်းတွေ Page ကနေတစ်ဆင့် ဆက်သွယ်ပြီး ချိတ်ဆက်လို့လည်းရပါတယ်။ အဲဒါလေးလည်း ပြောချင်ပါတယ်။ သူတို့ ပြေးဖို့စဉ်စားတယ်ဆိုရင်ပြောချင်တာက လက်နက်နဲ့တကွ ထွက်ပြေးတာအကောင်းဆုံးနည်းလမ်းပါ ကြိုးစားပြီးတော့လက်နက်ပါပါအောင် ကြိုးစားပြီး ယူဆောင်ခဲ့ကြဖို့လည်းတိုက်တွန်းချင်ပါတယ်လို့” ဟု ပဲခူးခရိုင် ၊ အမှတ် – ၂ တပ်ရင်း ၊ P2-3702 မှ တာဝန်ရှိသူတစ်ဦးက ပြောဆိုသည်။"]
https://yktnews.com/2024/03/149741/	ကျောက်တံခါးမြို့နယ်၊ ဖအိုရွာရှိ လက်နက် ကိုင်ဆောင်ထားသော ပျူစောထီး ၁ ဦး ပစ်ခတ်ခံရပြီး သေဆုံး	["ကျောက်တံခါးမြို့နယ်၊ ဖအိုရွာရှိ လက်နက် ကိုင်ဆောင်ထားသော ပျူစောထီး ၁ ဦး ပစ်ခတ်ခံရပြီး သေဆုံး", "ရန်ကုန်၊ မတ် ၉", "ပဲခူးတိုင်း၊ ကျောက်တံခါးမြို့နယ်၊ ဖအိုရွာနေ လက်နက် ကိုင်ဆောင်ထားသော ပျူစောထီး လှဦးကို တော်လှန်ရေး တပ်ဖွဲ့များက ပစ်ခတ် တိုက်ခိုက်ရာ ပွဲချင်းပြီး သေဆုံးသွားခဲ့ကြောင်း သာယာဝတီခရိုင် PDF မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ၆ ရက် ညနေ ၅ နာရီ မိနစ် ၃၀ ခန့်က ကျောက်တံခါးမြို့နယ်၊ ဖအိုရွာနေ ပျူစောထီး လှဦးကို မြို့ချောင်း – စိန်ကန့်လန့် ရိုးမဖြတ်ကျော်လမ်း မိုင်တိုင် ၁၉ တွင် သာယာဝတီခရိုင် တပ်ရင်း ၃၈၀၂ တပ်ခွဲ ၅ မှ ဖမ်းဆီးရရှိခဲ့ပြီး မိုင်တိုင် ၂၀ အ‌ရောက်ပစ်ခတ်ရှင်းလင်းခဲ့ရာ နေရာမှာ နေရာမှာပင် သေ ဆုံးသွားကြောင်း သိရသည်။", "“အဲပျူခွေးက လက်နက်ကိုင်ဆောင်ထားတာ သူက ပြည်သူရော တော်လှန်ရေးအဖွဲ့တွေပါ ဒုက္ခပေးသူမို့ ပစ်ခတ် တိုက်ခိုက်ခဲ့တာ ဖအိုရွာက ပြည်သူတချို့ သူ့ကြောင့်ထွက်ပြေးနေရတယ်။ သူ့ကြောင့် ကျွန်တော်တို့ ရဲဘော်တချို့ ဖမ်းဆီးခံရတာ လက်နက်ခဲယမ်းတွေ ဆုံးရှုံးတာရှိတယ်” ဟု သာယာဝတီခရိုင် PDF မှ တာဝန်ရှိသူ တစ်ဦးက ပြောဆိုသည်။", "ပျူစောထီး လှဦးသည် ကျောက်တံခါးမြို့နယ်က နံမည်ကြီး စစ်ကောင်စီထောက်တိုင် မြိုချောင်း အုပ် ကြီး ထွန်းထွန်းနိုင်၏ ညာလက်ရုံးဖြစ်ပြီး ၄င်းသည် ဒေသနေပြည်သူများအား စစ်ကောင်စီ တပ်ဖွဲ့ထံ မမှန်သတင်းပေး၍ ဖမ်းဆီးခိုင်းခြင်း၊မြိုချောင်း-စိန်ကန့်လန့် ရိုးမဖြတ်လမ်းတွင် လှုပ်ရှား သွားလာနေ ကြ သည့် တော်လှန်ရေးတပ်ဖွဲ့များ၏ သတင်းများအားစစ်ကောင်စီထံ ထောက်လှမ်း ပေးပို့ ဖမ်းဆီး ခိုင်းတို့ကြောင့် အရေးယူရခြင်းဖြစ်ကြောင်း သိရသည်။"]
https://yktnews.com/2024/06/170126/	ကျောက်တံခါးမြို့ပေါ်ရှိ စစ်တပ် ဂိတ်စခန်း ၂ ခုကို ဝင်ရောက် တိုက်ခိုက်မှု စစ်ကောင်စီ တပ်သား ၁၆ ဦးသေဆုံးပြီး PDF ရဲဘော် ၁ ဦး ကျဆုံး	["ကျောက်တံခါးမြို့ပေါ်ရှိ စစ်တပ် ဂိတ်စခန်း ၂ ခုကို ဝင်ရောက် တိုက်ခိုက်မှု စစ်ကောင်စီ တပ်သား ၁၆ ဦးသေဆုံးပြီး PDF ရဲဘော် ၁ ဦး ကျဆုံး", "ရန်ကုန်၊ ဇွန် ၂၆", "ပဲခူးတိုင်း၊ ကျောက်တံခါးမြို့ပေါ်ရှိ အကြမ်းဖက် စစ်တပ် ဂိတ်စခန်း ၂ ခုကို ဝင်ရောက် တိုက်ခိုက်ရာ စစ်ကောင်စီ တပ်သား ၁၆ ဦးသေဆုံးပြီး PDF ရဲဘော် ၁ ဦး ကျဆုံးခဲ့ကြောင်း ပြည်သူ့ကာကွယ်ရေးတပ်မတော် တောင်ပိုင်းစစ်ဒေသ ထံမှ သိရသည်။", "ဇွန်လ ၂၅ ရက်နေ့ နံနက် ၁ နာရီ ၃၅ မိနစ်ခန့်တွင် ကျောက်တံခါးမြို့ စျေးပိုင်း ရပ်ကွက် ၁ လမ်းရှိ စစ်တပ် ဂိတ်ကင်းစခန်းနှင့် စျေးပိုင်းရပ်ကွက် ၂ လမ်းထိပ်ရှိ အကြမ်းဖက် စစ်တပ် တပ်စွဲထားသော ရွှေဘုန်းတိုး ဂိတ်စခန်းကို အမျိုးသားညီညွတ်ရေးအစိုးရ၊ ကာကွယ်‌ရေးဝန်ကြီးဌာန၊ တောင်ပိုင်းစစ်ဒေသ၊ အမှတ် ၂ စစ်ဒေသခွဲ၊ ပြည်သူ့ကာကွယ်ရေးတပ်မတော် (PDF)၊ ပဲခူးခရိုင် တပ်ရင်း ၃၇၀၂ နှင့် KNLA တပ်ရင်း ၉ ပူးပေါင်းတပ်ဖွဲ့တို့က ဝင်ရောက် တိုက်ခိုက်ခဲ့ခြင်း ဖြစ်ကြောင်း သိရသည်။", "အဆိုပါ တိုက်ခိုက်မှုအတွင်း အကြမ်းဖက် စစ်ကောင်စီတပ်သား ၁၆ ဦးခန့် သေဆုံးခဲ့ပြီး ပြည်သူ့ကာကွယ်ရေးတပ်မတော် (PDF) တပ်ရင်း ၃၇၀၂ မှ ရဲဘော် ၁ ဦး တိုင်းပြည်အတွက် မြင့်မြတ်စွာ အသက်ပေးလှူခဲ့ကြောင်း သိရှိရသည်။", "ယင်းနေ့ နံနက် ၂ နာရီ ၂၀ မိနစ်ခန့်တွင် အကြမ်းဖက် စစ်တပ်ဘက်မှ လက်နက်ကြီး ပစ်ကူနှင့် စစ်ကူ အင်အား ၁၀၀ ဝန်းကျင်ခန့်ပါသော ကား ၅ စီးဖြင့် စစ်ကူများ ရောက်ရှိလာသောကြောင့် ပြည်သူ့ကာကွယ်ရေးတပ်ဖွဲ့နှင့် ပူးပေါင်းအဖွဲ့မှ အထိခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။", "တိုက်ပွဲဖြစ်ပွားပြီးနောက် ပိန်းဇလုပ် ခလရ ၂၆၄ တပ်ရင်းက လက်နက်ကြီးများဖြင့် ရမ်းသမ်းပစ်ခတ်ခဲ့ပြီး သမင်အင်းကုန်းကျေးရွာ အတွင်း ကျရောက်ပေါက်ကွဲခဲ့ပြီး ပြည်သူများ ထိခိုက်မှု မရှိသော်လည်း ပြည်သူပိုင် နေအိမ်များ ထိခိုက်ပျက်ဆီးမှု ရှိခဲ့ကြောင်း သိရှိရသည်။"]
https://yktnews.com/2025/03/208878/	ကျောက်တံခါးမြို့အနီးရှိ စစ်တပ် စခန်းကို ဝင်ရောက်တိုက်ခိုက်မှု စစ်သား ၁၂ ဦး သေဆုံးပြီး လက်နက် ၁ လက် သိမ်းဆည်းရရှိ	["ကျောက်တံခါးမြို့အနီးရှိ စစ်တပ် စခန်းကို ဝင်ရောက်တိုက်ခိုက်မှု စစ်သား ၁၂ ဦး သေဆုံးပြီး လက်နက် ၁ လက် သိမ်းဆည်းရရှိ", "ရန်ကုန်၊ မတ် ၂၅", "ပဲခူးတိုင်း၊ ကျောက်တံခါးမြို့အနီးရှိ အကြမ်းဖက် စစ်တပ် စခန်းကို ဝင်ရောက် တိုက်ခိုက်ရာ စစ်သား ၁၂ ဦး သေဆုံးပြီး လက်နက်ငယ် ၁ လက်နှင့် ကျည်ဆံများ သိမ်းဆည်းရရှိခဲ့ကြောင်း အထူးကွန်မန်ဒို တပ်ရင်း – P29914 မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့ မတ်လ ၂၅ ရက်နေ့ နံနက်အစောပိုင်း ၂ နာရီ ၂၃ မိနစ်ခန့်တွင် ကျောက် တံခါးမြို့ အနီးရှိ စဉ့်အိုးလဟာကျေးရွာ၌ အင်းအား ၅၀ ခန့်ဖြင့် အထိုင်ချ တပ်စွဲထားသော အကြမ်းဖက် စစ်တပ် စခန်းကို တော်လှန်ရေး ပူးပေါင်းတပ်ဖွဲ့များက ဝင်ရောက် တိုက်ခိုက်ခဲ့ရာ အပြန်အလှန် ပစ်ခတ်တိုက်ပွဲ ၄ နာရီကျော်ကြာမြင့်ခဲ့ကြောင်း သိရသည်။", "ယင်းတိုက်ပွဲအတွင်း စစ်သား ၁၂ ဦးသေဆုံးပြီး စစ်သား ၁၅ ဦးခန့် ထိခိုက် ဒဏ်ရာရရှိကာ G-3 အမျိုးအစား သေနတ် ၁ လက်၊ လက်နက်ငယ်ကျည်များနှင့် စစ်သုံးပစ္စည်းများ သိမ်းဆည်းရရှိခဲ့ကြောင်း၊ အကြမ်းဖက် စစ်တပ်ကလည်း လေယာဥ်ပစ်ကူများ၊ လက်နက်ကြီးများဖြင့် အပြင်းအထန် ခုခံ တိုက် ခိုက်ခြင်းကြောင့် တော်လှန်ရေး တပ်ဖွဲ့ဝင်များ ပြန်လည် ဆုတ်ခွာခဲ့ရခြင်း ဖြစ်ကြောင်း သိရသည်။", "“အလုံးစုံသိမ်းနိုင်ခြင်းတော့ မရှိပါဘူး။ ၃ ပုံ ၂ ပုံလောက်အထိ သိမ်းနိုင်တယ်။ မိုးလင်းသွားတော့ လေယာဉ်လာပြီးတော့ ပစ်ကူပေးတာကိုလည်း ခံလိုက်ရတော့ ကျနော်တို့ ဆုတ်လိုက်ရတာ ဒီညနေ အင်အားတွေ ထပ်ဖြည့်ထားတာရှိပါတယ်။ ဒီစခန်းက ကျောက်တံခါးမြို့နဲ့ အနီးဆုံးစခန်းလို့ ပြောလို့ရတာပေါ့။ မြို့နဲ့နီးတဲ့စခန်းဖြစ်တဲ့အတွက် သူတို့တော်တော်ရုန်းကန်တဲ့သဘောတွေ့ရပါတယ်။ လက် နက်ကြီး ၊ လေယာဉ် မြေပြင်အင်အားစစ်ကူပေါ့။ အဲလိုမျိုးတွေနဲ့ ပြန်တုံ့ပြန်တာမျိုးရှိပါတယ်” ဟု အထူးကွန်မန်ဒို တပ်ရင်း – P29914 မှ တာဝန်ရှိသူက ပြောဆိုသည်။", "အဆိုပါ တိုက်ခိုက်မှုကို ဗျူဟာ ၂၅ ၊ တိုင်းစစ်ဌာန (ပဲခူး) ၊ စစ်ဆင်ရေးနယ်မြေ ၂ ၊ အမှတ် ၃၇၀၂ တပ်ရင်း၊ Spring Warrior Column၊ အထူးကွန်မန်ဒိုတပ်ရင်း နှင့် KNLA တပ်ရင်း ၉ တို့ ပူးပေါင်းကာ တိုက်ခိုက်ခဲ့ခြင်းဖြစ်ပြီး တော် လှန်ရေးပူးပေါင်းတပ်ဖွဲ့များဘက်မှ ရဲဘော် ၁ ဦး မြင့်မြတ်စွာ ကျဆုံးခဲ့ ကာ တပ်ဖွဲ့ဝင်အချို့ ထိခိုက်ဒဏ်ရာ ရှိခဲ့ကြောင်း သိရသည်။", "“ပြည်သူကို တိုက်တွန်းချင်တာကတော့ ဘယ်တိုက်ပွဲကိုပဲ ဖြစ်ဖြစ် ပတ်ဝန်း ကျင် မှာရှိတဲ့ အနီးနားက ကျေးရွာတွေ အိမ်တွေကို စစ်တပ်က ဖျက်ဆီး၊ လေ ယာဉ်၊ လက်နက်ကြီးတွေနဲ့ ပစ်တာဖြစ်တဲ့ အတွက်ကြောင့် လုံခြုံတဲ့ ဗုံးခို ကျင်းတွေ သေသေချာချာလေးတူးကြဖို့တော့ ကျနော်တို့ဘက်ကတော့ ဖြစ်စေချင်တာပေါ့။ တချို့ပြည်သူတွေကလည်း လိုက်ပါမှုကောင်းပါတယ်။ ဒါပေမယ့် တချို့ ပြည်သူတွေကလည်း ဂရုမစိုက်တာမျိုးတွေ့ရတယ်။ အဲဒါကြောင့်မို့လို့ ကိုယ့်မိသားစု လုံခြုံဖို့အတွက်တော့ ဗုံးခိုကျင်းတွေ တူးထားပေးကြဖို့ ပြောချင်ပါတယ်” ဟု အထူးကွန်မန်ဒို တပ်ရင်း – P29914 မှ တာဝန်ရှိသူက တိုက်တွန်းပြောဆိုသည်။"]
https://yktnews.com/2023/08/117606/	ကျောက်တံခါးရှိ သမင်အင်းကုန်းရွာ တိုက်ပွဲတွင် သေဆုံးသွားသော စစ်သား အလောင်းများကို စစ်တပ်က ပြန်လာမကောက်ဘဲ စွန့်ပစ်ထား၊ လက်နက် ၂၀ ကျော် သိမ်းဆည်းရမိ	["ကျောက်တံခါးရှိ သမင်အင်းကုန်းရွာ တိုက်ပွဲတွင် သေဆုံးသွားသော စစ်သား အလောင်းများကို စစ်တပ်က ပြန်လာမကောက်ဘဲ စွန့်ပစ်ထား၊ လက်နက် ၂၀ ကျော် သိမ်းဆည်းရမိ", "ရန်ကုန်၊ ဩဂုတ် ၁၀", "ပဲခူးတိုင်း၊ ကျောက်တံခါးမြို့နယ်၊ သမင်အင်းကုန်းကျေးရွာ တိုက်ပွဲတွင် သေဆုံးသွားသော စစ်သား အလောင်းများကို စစ်တပ်က ပြန်လာမကောက်ဘဲ စွန့်ပစ်ထား လက်နက် ၂၀ ကျော် သိမ်းဆည်းရမိခဲ့ကြောင်း ကျောက်တံခါးမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံ သို့ပြောကြားသည်။", "ဩဂုတ်လ ၉ ရက် နံနက် အစောပိုင်း ၄ နာရီခန့်မှ စတင်၍ သမင်အင်းကုန်းကျေးရွာအနီးသို့ စစ်ကြောင်း ထိုးဝင်ရောက်လာသော အကြမ်းဖက်စစ်ကောင်စီတပ်သားများကို KNLA ၊ PDF ပူးပေါင်းတပ်ဖွဲ့မှ တိုက် ခိုက်ခဲ့ရာ နေ့လည်ပိုင်းအထိ တိုက်ပွဲပြင်းထန်ခဲ့ပြီး အကြမ်းဖက်စစ်သား ၃၀ ကျော်သေဆုံးကာ အများအ ပြားဒဏ်ရာရရှိခဲ့ပြီး လက်နက်ခဲယမ်းအများအပြား သိမ်းဆည်းရရှိခဲ့ကြောင်း၊ ယင်းတိုက်ပွဲအတွင်း ပြည်သူ့ကာကွယ်ရေးတပ်ဖွဲ့ဝင်တစ်ဦး ဖက်ဒရယ်ဒီမိုကရေစီတည်ဆောက်ရေးနှင့် စစ်အာဏာရှင် အမြစ်ဖြတ်ရေးအတွက် အသက်ပေးလှူခဲ့ရကြောင်း သိရသည်။", "“ညောင်လေးပင် ၊ ပိန်းဇလုပ်က တပ်တွေဗျ၊ အမည်ကတော့ အဲဒီတပ်တွေပဲ၊ ဒါပေမယ့် ပူးပေါင်းတွေ လဲ ရှိမယ်၊ ကျောက်တံခါး၊ ဖြူး ၂ မြို့နယ်လုံးကို ဖုန်းအင်တာနက်လိုင်းတွေ အကုန်ဖြတ်ခံထားရတာ၊ Wifi စက်တွေပဲရတယ်၊ တိုက်ပွဲမှာ သေဆုံးသွားတဲ့ စစ်ခွေးတွေကို လာမကောက်သေးဘူးလို့ပြောတယ်၊ စစ် အကြောင်းက အဲလောက်ပဲပို့ပေးထားတယ်၊ ဒီနေ့တော့ တိုက်ပွဲဖြစ်တယ်မကြားမိသေးဘူး”ဟု ကျောက်တံခါးမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် သတင်း ဌာနထံ သို့ပြောကြားသည်။", "တိုက်ပွဲအတွင်း အကြမ်းဖက် စစ်တပ်ထံမှ စက်လက် ၁လက်၊ MA 1 ၈လက်၊ MA 2 ၁လက်၊ MA3 ၁လက်၊ MA 4 ၁လက်၊ မိုင်းရှာစက် ၁လုံး၊ ဒရုန်းပစ်တစ်လက်၊ ကျည်အိမ် ၁၂ခု၊ ၆၀မမ ဗုံးသီးတချို့နဲ့ ကျည်ဆန်အများအပြား ကနဦး ရရှိထားပြီး စုစုပေါင်း သေနတ် ၂၄ လက်ခန့် ရရှိထားကြောင်း တောင်ပိုင်းတိုင်း အထူးကွန်မန်ဒိုတပ်ရင်းက ထုတ်ပြန်ထားသည်။"]
https://yktnews.com/2023/08/117579/	ကျောက်တံခါးရှိ သမင်အင်းကုန်းရွာအနီး ဖြစ်ပွားခဲ့သော တိုက်ပွဲအတွင်း စစ်သား ၃၀ ကျော်သေဆုံးပြီး လက်နက် အများအပြား သိမ်းဆည်းရရှိကာ PDF ရဲဘော် ၁ ဦးကျဆုံး	["ကျောက်တံခါးရှိ သမင်အင်းကုန်းရွာအနီး ဖြစ်ပွားခဲ့သော တိုက်ပွဲအတွင်း စစ်သား ၃၀ ကျော်သေဆုံးပြီး လက်နက် အများအပြား သိမ်းဆည်းရရှိကာ PDF ရဲဘော် ၁ ဦးကျဆုံး", "ရန်ကုန်၊ ဩဂုတ် ၁၀", "ပဲခူးတိုင်း၊ ကျောက်တံခါးမြို့နယ်၊ သမင်အင်းကုန်းကျေးရွာအနီးတွင် တိုက်ပွဲဖြစ်ပြီး အကြမ်းဖက် စစ်သား ၃၀ ကျော်သေဆုံးကာလက်နက်ခဲယမ်းအများအပြားသိမ်းဆည်းရရှိခဲ့ကြောင်း ကျောက် တံတားမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံ သို့ပြောကြားသည်။", "ဩဂုတ်လ ၉ ရက် နံနက် အစောပိုင်း ၄ နာရီခန့်မှ စတင်၍ သမင်အင်းကုန်းကျေးရွာအနီးသို့ စစ်ကြောင်း ထိုးဝင်ရောက်လာသော အကြမ်းဖက်စစ်ကောင်စီတပ်သားများကို KNLA ၊ PDF ပူးပေါင်းတပ်ဖွဲ့မှ တိုက် ခိုက်ခဲ့ရာ နေ့လည်ပိုင်းအထိ တိုက်ပွဲပြင်းထန်ခဲ့ပြီး အကြမ်းဖက်စစ်သား ၃၀ ကျော်သေဆုံးကာ အများအ ပြားဒဏ်ရာရရှိခဲ့ပြီး လက်နက်ခဲယမ်းအများအပြား သိမ်းဆည်းရရှိခဲ့ကြောင်း၊ ယင်းတိုက်ပွဲအတွင်း ပြည်သူ့ကာကွယ်ရေးတပ်ဖွဲ့ဝင်တစ်ဦး ဖက်ဒရယ်ဒီမိုကရေစီတည်ဆောက်ရေးနှင့် စစ်အာဏာရှင် အမြစ်ဖြတ်ရေးအတွက် အသက်ပေးလှူခဲ့ရကြောင်း သိရသည်။", "“ညောင်လေးပင် ၊ ပိန်းဇလုပ်က တပ်တွေဗျ၊ အမည်ကတော့ အဲဒီတပ်တွေပဲ၊ ဒါပေမယ့် ပူးပေါင်းတွေ လဲ ရှိမယ်၊ ကျောက်တံခါး၊ ဖြူး ၂ မြို့နယ်လုံးကို ဖုန်းအင်တာနက်လိုင်းတွေ အကုန်ဖြတ်ခံထားရတာ၊ Wifi စက်တွေပဲရတယ်၊ တိုက်ပွဲမှာ သေဆုံးသွားတဲ့ စစ်ခွေးတွေကို လာမကောက်သေးဘူးလို့ပြောတယ်၊ စစ် အကြောင်းက အဲလောက်ပဲပို့ပေးထားတယ်၊ ဒီနေ့တော့ တိုက်ပွဲဖြစ်တယ်မကြားမိသေးဘူး”ဟု ကျောက် တံတားမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် သတင်း ဌာနထံ သို့ပြောကြားသည်။", "အဆိုပါတိုက်ပွဲအတွင်း အကြမ်းဖက်စစ်သားများထံမှ စက်လက်ငါးကြင်းမြီး၊ လက်နက်ငယ်၊ လက်နက် ကြီးကျည်များ သိမ်းဆည်းရရှိခဲ့ကြောင်း သိရသည်။"]
https://yktnews.com/2024/11/190707/	ကျောက်တံခါး၊ ဆင်ရိုးခင်ကျေးရွာတွင် တပ်စွဲထားသော စစ်တပ်ကို တိုက်ခိုက်မှု စစ်သား ၃ ဦးသေဆုံးပြီး လက်နက်နှင့်ခဲယမ်းများ သိမ်းဆည်းရရှိ	["ကျောက်တံခါး၊ ဆင်ရိုးခင်ကျေးရွာတွင် တပ်စွဲထားသော စစ်တပ်ကို တိုက်ခိုက်မှု စစ်သား ၃ ဦးသေဆုံးပြီး လက်နက်နှင့်ခဲယမ်းများ သိမ်းဆည်းရရှိ", "ရန်ကုန်၊ နိုဝင်ဘာ ၄", "ပဲခူးတိုင်းဒေသကြီး၊ ကျောက်တံခါးမြို့နယ်၊ ဆင်ရိုးခင်ကျေးရွာတွင် တပ်စွဲထားသော စစ်ကောင်စီ တပ်များကို တိုက်ခိုက်ခဲ့ရာ စစ်သား ၃ ဦးသေဆုံးပြီး လက်နက်ခဲယမ်းများ သိမ်းဆည်း ရရှိခဲ့ကြောင်း တောင်ပိုင်းတိုင်း စစ်ဒေသက ထုတ်ပြန်သည်။", "နိုဝင်ဘာလ ၁ ရက်နေ့က ကျောက်တံခါးမြို့နယ်၊ ဆင်ရိုးခင်ကျေးရွာ၌ တပ်စွဲထားသော အကြမ်းဖက် စစ်ကောင်စီတပ်ဖွဲ့ကို တော်လှန်ရေးပူးပေါင်းတပ်ဖွဲ့မှ ဝင်ရောက်တိုက်ခိုက်ခဲ့ရာ စစ်သား ၃ ဦး သေ ဆုံးပြီး G3 အမျိုးအစား သေနတ် ၁ လက်၊ G3 ကျည် ၁၇၄ တောင့်၊ G3 ကျည်ဘောက် ၃ ခု၊ ကိုးလုံး ကျည် ၂၉ တောင့် နှင့် အခြားလက်လုပ်သေနတ်များကို သိမ်းဆည်းရရှိခဲ့ကြောင်း သိရသည်။", "အဆိုပါ တိုက်ခိုက်မှုကို တောင်ပိုင်းစစ်ဒေသ၊ အမှတ် ၂ စစ်ဒေသခွဲ၊ တပ်ရင်း ၃၇၀၂၊ အထူးကွန်မန်ဒို တပ်ရင်း ရိုးမ ၂ စစ်ကြောင်းနှင့် KNLA တပ်ရင်း ၉ တို့ ပူးပေါင်းကာ တိုက်ခိုက်ခဲ့ခြင်းဖြစ်ကြောင်း သိရ သည်။", "တိုက်ပွဲပြီးသွားပြီးနောက် အထိနာသွားသော စစ်ကောင်စီတပ်က ဆင်ရိုးခင်ကျေးရွာထဲသို့ လက်နက်ကြီးများပစ်ခတ်ခဲ့ရာ ပြည်သူ ၂ ဦး ထိခိုက်ဒဏ်ရာရရှိခဲ့ကြောင်း သိရသည်။"]
https://yktnews.com/2023/12/137609/	ကျောက်တံခါး၊ ပျင်းမပင်ရွာကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံးပြီး ကလေးငယ် ၂ ဦးအပါဝင် ပြည်သူ ၃ ဦး ပြင်းထန် ဒဏ်ရာရပြီး စိုးရိမ်ရ	["ကျောက်တံခါး၊ ပျင်းမပင်ရွာကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံးပြီး ကလေးငယ် ၂ ဦးအပါဝင် ပြည်သူ ၃ ဦး ပြင်းထန် ဒဏ်ရာရပြီး စိုးရိမ်ရ", "ရန်ကုန်၊ ဒီဇင်ဘာ ၂၇", "ပဲခူးတိုင်း၊ ကျောက်တံခါးမြို့နယ်၊ ပျင်းမပင်ရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ပြည်သူ ၁ ဦးသေဆုံးပြီး ကလေးငယ် ၂ ဦးအပါဝင် ပြည်သူ ၃ ဦး ပြင်းထန် ဒဏ်ရာရရှိ စိုးရိမ်ရကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၂၇ ရက်နေ့ ညနေ ၅ နာရီကျော်ခန့်တွင် ကျောက်တံခါးမြို့နယ်၊ ပျင်းမပင်ရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ပြည်သူ ၁ ဦးသေဆုံး ကလေးငယ် ၂ ဦးအပါဝင်အဝင် ပြည်သူ ၃ ဦး ထိခိုက်ဒဏ်ရာရရှိခဲ့ကြောင်း သိရသည်။", "” ညနေ ၅ နာရီ ကျော်လောက်က စစ်ခွေးတွေပစ်တဲ့ လက်နက်ကြီး ပျင်းမပင်ရွာထဲက နေအိမ် ၂ လုံးပေါ် တည့်တည့်ကြတာ တစ်အိမ်က သားအမိ ၂ ဦးက အမေဖြစ်သူ ပွဲချင်းပြီးသေဆုံးသွားတယ်။ ကလေးကတော့ ထိခိုက်ဒဏ်ရာရတယ် စိုးရိမ်ရတယ်။ နောက်တစ်အိမ်က ဦးလေး ၁ ဦး ပြင်းထန်ဒဏ်ရာရတယ်။ ကလေး ၁ ဦးလည်း ပြင်းထန်ဒဏ်ရာပဲ အခြေအနေတွေက စိုးရိမ်ရတယ်” ဒေသပြည်သူတစ်ဦးက ပြောဆိုသည်။"]
https://yktnews.com/2023/08/117658/	ကျောက်တံခါး၊ သမင်အင်းကုန်းရွာ တိုက်ပွဲတွင် စစ်တပ်အရာရှိ အပါအဝင် စစ်သား ၃၀ ဦးကျော် သေဆုံးဟု NUG က ထပ်မံ အတည်ပြု ထုတ်ပြန်၊ ပစ္စတို အပါအဝင် လက်နက်မျိုးစုံ ၂၁ လက် အပါအဝင် ခဲယမ်းများ သိမ်းဆည်းရရှိ	["ကျောက်တံခါး၊ သမင်အင်းကုန်းရွာ တိုက်ပွဲတွင် စစ်တပ်အရာရှိ အပါအဝင် စစ်သား ၃၀ ဦးကျော် သေဆုံးဟု NUG က ထပ်မံ အတည်ပြု ထုတ်ပြန်၊ ပစ္စတို အပါအဝင် လက်နက်မျိုးစုံ ၂၁ လက် အပါအဝင် ခဲယမ်းများ သိမ်းဆည်းရရှိ", "ရန်ကုန်၊ ဩဂုတ် ၁၀", "ပဲခူးတိုင်း၊ ကျောက်တံခါးမြို့နယ်၊ သမင်အင်းကုန်းရွာအနီးတွင် အကြမ်းဖက်စစ် ကောင်စီတပ်ဖွဲ့များနှင့် KNLA၊ PDF ပူးပေါင်းတပ်ဖွဲ့တို့ တိုက်ပွဲဖြစ်ပွားခဲ့ပြီး စစ်ကောင်စီဘက်မှ အယောက် ၃၀ ကျော် သေဆုံးကာ လက်နက်အများအပြား လည်း သိမ်းဆည်းရမိခဲ့ကြောင်း အမျိုးသားညီညွတ်ရေးအစိုးရ NUGကာကွယ် ရေး ဝန်ကြီးဌာနက ထပ်မံ အတည်ပြု ထုတ်ပြန်သည်။", "ယမန်နေ့ ဩဂုတ်လ ၉ရက်၊ မနက် ၄နာရီမှ စတင်ကာ မွန်းလွဲ ၁နာရီဝန်းကျင် ထိ စစ်ကောင်စီတပ်ဖွဲ့ အင်အား ၆၀ ခန့်နှင့် ထိတွေ့တိုက်ပွဲဖြစ်ပွားခဲ့ပြီး တိုက်ပွဲ ပြင်းထန်ခဲ့ကြောင်း၊ ၉ နာရီကြာ တိုက်ပွဲအတွင်း စစ်ကောင်စီဘက်မှ အယောက် ၃၀ ကျော် သေဆုံးကာ အများအပြားဒဏ်ရာရရှိခဲ့ပြီး PDF တပ်ဘက် မှ ၁ ဦးကျဆုံး၊ ၁ ဦး မစိုးရိမ်ရ ဒဏ်ရာရရှိခဲ့ပြီး မဟာမိတ် KNLA မှ ၂ ဦးကျဆုံးခဲ့ ကြောင်း၊ တိုက်ပွဲအတွင်း လက်နက်မျိုးစုံ ၂၁ လက်၊ ဒရုန်းပစ် ၁ လက်၊ မိုင်းရှာ စက် ၁ ခု၊ ၆၀ မမ ဗုံးသီးများနှင့် ကျည်မျိုးစုံ အမြောက်အများတို့ကို သိမ်းဆည်း ရ မိခဲ့ကြောင်း ထုတ်ပြန်ထားသည်။", "ရန်ကုန်ခေတ်သစ်သတင်းဌာနက သက်ဆိုင်ရာ ဒေသပြည်သူ့ကာကွယ်ရေး တပ်ဖွဲ့ မှ တာဝန်ရှိသူများ၏ ပြောဆိုချက် များကို ကိုးကား၍ သတင်းထုတ်လွှင့် တင်ပြခဲ့ပြီးဖြစ်သော်လည်း ကာကွယ်ရေးဝန်ကြီးဌာန၏ အတည်ပြု သတင်း ထုတ်ပြန်ချက် ထွက်ပေါ်လာ၍ ထပ်မံတင်ပြခြင်းဖြစ်သည်။"]
https://yktnews.com/2023/07/114009/	ကျောက်တံတားမြို့ရှိ နံဇကျေးရွာကို စစ်တပ်က ဝင်ရောက် စီးနင်းပြီး နေအိမ် ၂၀ ကျော်ကို မီးရှို့ကာ ပြည်သူပိုင် ပစ္စည်းများကို ခိုးယူ၍ ပြည်သူ ၁၇ ဦးကို ဖမ်းဆီးသွား	["ကျောက်တံတားမြို့ရှိ နံဇကျေးရွာကို စစ်တပ်က ဝင်ရောက် စီးနင်းပြီး နေအိမ် ၂၀ ကျော်ကို မီးရှို့ကာ ပြည်သူပိုင် ပစ္စည်းများကို ခိုးယူ၍ ပြည်သူ ၁၇ ဦးကို ဖမ်းဆီးသွား", "ရန်ကုန်၊ ဇူလိုင် ၂၀", "ပဲခူးတိုင်း၊ ကျောက်တံတားမြို့ရှိ နံဇကျေးရွာကို စစ်တပ်က ဝင်ရောက် စီးနင်းပြီး နေအိမ် ၂၀ ကျော်ကို မီးရှို့ကာ ပြည်သူပိုင် ပစ္စည်းများကို ခိုးယူ၍ ပြည်သူ ၁၇ ဦးကို ဖမ်းဆီးသွားကြောင်း KNU Brigade 3 – Amary 9 – 1035 မှ တာဝန်ရှိသူမှ ရန်ကုန်ခေတ်သစ်သတင်းဌာနသို့ ပြောကြားသည်။", "ယနေ့ဇူလိုင်လ ၂၀ ရက်နေ့ နံနက် ၆ နာရီ ၂၃ မိနစ်တွင် အကြမ်းဖက် စစ်တပ်မှ အင်အား ၁၅၀ ခန့်ဖြင့် နံဇရွာကို ဝင်ရောက် စီးနင်းပြီး နေအိမ် ၂၀ ကျော်ကို မီးရှို့ဖျက်ဆီးကာ ပြည်သူပိုင် ငွေကျပ် ၃၈ သိန်း၊ ဖုန်း ၁၁ လုံးကို ခိုးယူသွားပြီး ပြည်သူ ၁၇ ဦးကို ဖမ်းဆီးသွားကြောင်း သိရသည်။", "“ ပြည်သူ ၁၇ ယောက် ရဲစခန်းမှာ ဖမ်းထားတယ်။ အမည်တွေတော့ မသိရသေးပါဘူး။ နံဇ အိမ်ခြေ ၂၀၀ ကျော် ရှိတယ်“ ဟု KNU Brigade 3 – Amary 9 – 1035 မှ တာဝန်ရှိသူမှ ရန်ကုန်ခေတ်သစ်သတင်းဌာနသို့ ပြောကြားသည်။", "အကြမ်းဖက်စစ်တပ်သည်လက်နက်ကြီးများဖြင့် မကြာခဏ ပစ်ခတ်နေသည့်အတွက် ကျောက်တံခါးမြို့နယ်အတွင်း ကျေးရွာပေါင်း ၃၇ ရွာမှ ထွက်ပြေးတိမ်းရှောင်နေရသည့် ပြည်သူ ၄၅၇၂ ဦးအထိ ရှိလာပြီဖြစ်ကြောင်း KNU Brigade 3 – Amary 9 – 1035 ထံမှ သိရှိရသည်။"]
https://yktnews.com/2023/04/95339/	ကျောက်ထု တိုက်ပွဲတွင် စစ်သား ၃၀ ထက်မနည်းသေဆုံးပြီးနောက် စစ် ဘေး ရှောင်စခန်းကို စစ်တပ်က မီးရှို့ဖျက်ဆီး၊ စံကျေးရွာမှ သံဃာတစ်ပါးနှင့် စစ် ဘေးရှောင် အမျိုးသမီးတစ်ဦးကို စစ်တပ်က ဖမ်းဆီးသွား	["ကျောက်ထု တိုက်ပွဲတွင် စစ်သား ၃၀ ထက်မနည်းသေဆုံးပြီးနောက် စစ် ဘေး ရှောင်စခန်းကို စစ်တပ်က မီးရှို့ဖျက်ဆီး၊ စံကျေးရွာမှ သံဃာတစ်ပါးနှင့် စစ် ဘေးရှောင် အမျိုးသမီးတစ်ဦးကို စစ်တပ်က ဖမ်းဆီးသွား", "ရန်ကုန်၊ ဧပြီ ၂", "မကွေးတိုင်း၊ ဆောမြို့နယ်၊ ကျောက်ထုမြို့၊ စံကျေးရွာတွင် စစ်တပ်နှင့် ပြည်သူ့ ကာကွယ်ရေးတပ်များ တိုက်ပွဲဖြစ်ပွားပြီး စစ်သား ၃၀ ထက်မနည်း သေဆုံးကာ စစ်ဘေးရှောင်စခန်းကို စစ်တပ်က မီးရှို့ဖျက်ဆီးမှုများ လုပ်ဆောင်ကြောင်း ကျောက် ထု PDF က ပြောသည်။", "မတ်လ၃၀ ရက်နေ့ ဆောမြို့နယ်၊ ကျောက်ထုမြိုု့၊ စံကျေးရွာသို့ စစ်ကြောင်း ထိုးရောက်ရှိနေသော တပ်မ ၇၇ ၊ ၁၀၁ ပူးပေါင်းအင်အား ၁၅၅ ဦး ပါဝင်သော စစ်ကြောင်းကို စံကျေးရွာ၏ အနီး အနောက်မြောက်ဘက် တောင်ပျောက်ကုန်း တွင် ပြည်သူ့ကာကွယ်ရေး တပ်ပေါင်းစုက တိုက်ခိုက်ခဲ့ကြောင်း၊ မွန်းတည့် ၁၂ နာရီ ၂၅ မိနစ်အချိန် လက်နက်ကြီး လက်နက်ငယ်များဖြင့် နှစ်ဖက် အပြင်း အထန် ၂ နာရီခန့်အ‌ကြာ ထိတွေ့တိုက်ပွဲ ဖြစ်ပွား ခဲ့ကြောင်း၊ စစ်ကောင်စီ တပ်ဘက်မှ ၁၂၀ မမ များဖြင့် တရစပ် ပစ်ခတ်ခဲ့ကြောင်း သိရှိရသည်။", "ယင်းနောက် မတ်လ ၃၀ ရက်နေ့ ညနေ ၃ နာရီ ၄၅ မိနစ်အချိန်မှ ညနေ ၄ နာရီ ၁၀ မိနစ်အချိန် စစ်တပ်က လေကြောင်းဖြင့် ၄ ကြိမ်ထက်မနည်း တိုက်ခိုက် ခဲ့ကြောင်း၊ စစ်တပ်ဘက်မှ သေဆုံးမှုများပြားစွာဖြင့် စံကျေးရွာဘက်သို့ ဆုတ် ခွာ သွားကြကြောင်း သိရှိရသည်။", "စစ်ကောင်စီဘက်မှ တပ်သား ၃၀ ထက်မနည်းသေဆုံးပြီး အထိနာသော စစ်တပ်က မတ်လ ၃၀ ရက်နေ့ ညနေ ၆ နာရီ ၄၅ မိနစ်အချိန် စံကျေးရွာ၏ အနောက်မြောက်ဘက်ရှိ စစ်ဘေးရှောင်စခန်းကို မီးရှို့ကာ စစ်သားများ၏ အလောင်းများကိုလည်း စစ်ဘေးရှောင်စခန်း မီးရှို့၍ ဖျောက်ဖျက်ကြောင်း၊ ပြည်သူ့ကာကွယ်ရေးတပ်ပေါင်းစု PDF ၊ CDF၊ YDF ပူးပေါင်းအဖွဲ့များဘက်မှ အသေးစားထိခိုက်မှုအချို့( မစိုးရိမ်ရ) ရရှိခဲ့ပြီး ဆုတ်ခွာနိုင်ခဲ့ကြောင်း သိရှိရ သည်။", "“စစ်ဘေးရှောင်တွေကတော့ အချိန်မီ ရှောင်တိမ်းလိုက်နိုင်တယ်။ စစ်ဘေး ရှောင် စခန်းတစ်ခုလုံးကတော့ မီးလောင်သွားတယ်။ စစ်ဘေးရှောင်စခန်း တစ်ခု လုံးကတော့ ပြန်ပြီး ထူထောင်ဖို့က အင်မတန်ခက်ခဲပါတယ်။ စံကျေးရွာ ဘုန်းကြီးတစ်ပါးနဲ့ စစ်ဘေးရှောင် အမျိုးသမီးတစ်ဦးကို စစ်တပ်က ဖမ်းဆီး သွားပါတယ်။ စစ်တပ်က စံကျေးရွာ ဘုန်းကြီးကို ဖမ်းတာက မတ်လ ၂၈ ရက် နေ့မှာ ဖမ်းတာ။ အခု ထက်ထိ ပြန်မလွှတ်သေးပါဘူး။ မတ်လ ၃၀ ရက်နေ့မှာ ဒေသ ခံ တပ်ဖွဲ့တွေနဲ့ တိုက်ပွဲအကြီးအကျယ်ဖြစ်တယ်” ဟု စစ်ဘေး ရှောင်များ ကို ကူညီနေသူ သတင်းရင်းမြစ်က ရန်ကုန် ခေတ်သစ် သတင်းဌာန ထံသို့ ပြောဆိုသည်။"]
https://yktnews.com/2023/11/131104/	ကျောက်ထု အမြောက်တပ်မှ ဒုအရာခံဗိုလ် ၁ ဦး MA-3 သေနတ် ယူဆောင်လာပြီး အလင်းဝင်လာသောကြောင့် ငွေကျပ် သိန်း ၅၀ ချီးမြှင့်	["ကျောက်ထု အမြောက်တပ်မှ ဒုအရာခံဗိုလ် ၁ ဦး MA-3 သေနတ် ယူဆောင်လာပြီး အလင်းဝင်လာသောကြောင့် ငွေကျပ် သိန်း ၅၀ ချီးမြှင့်", "ရန်ကုန်၊ နိုဝင်ဘာ ၁၃", "မကွေးတိုင်း၊ ဆောမြို့နယ်၊ ကျောက်ထု အမြောက်တပ်မှ ဒုအရာခံဗိုလ် ၁ ဦး MA-3 သေနတ် ယူဆောင်လာပြီး အလင်းဝင်လာသောကြောင့် ငွေကျပ် သိန်း ၅၀ ချီးမြှင့်ခဲ့ကြောင်း YRA ထီးလင်း အဖွဲ့က ထုတ်ပြန်ထားသည်။", "နိုဝင်ဘာလ ၅ ရက်နေ့တွင် ကျောက်ထု အမြောက်တပ်မှ ဒုအရာခံဗိုလ် ၁ ဦးသည် ဂန့်ဂေါခရိုင် တပ်ရင်း ၁၅ ၊ ၁၆၊ ၁၇ YRA ထီးလင်းထံ အလင်းဝင်ရောက်လာကြောင်း သိရသည်။", "အဆိုပါ ဒုအရာခံဗိုလ်သည် MA – 3 သေနတ် ၁ လက်၊ ကျည်ဘောက် ၃ ဘောက်၊ ကျည် ၂၁၉ တောင့်၊ ကျည်ကာအင်္ကျီ ၁ ထည်တို့ ယူဆောင်လာသောကြောင့် နိုဝင်ဘာလ ၁၂ ရက်နေ့တွင် ဂုဏ်ပြုဆုငွေ သိန်း ၅၀ ချီးမြှင့်ကာ လွတ်မြောက်နယ်မြေ တစ်နေရာကို ပို့ဆောင်ထားကြောင်း သိရှိရသည်။", "YRA (ထီးလင်း) အနေဖြင့် လက်နက်နှင့်အတူ CDM ပြုလုပ်ဝင်ရောက်လာသော စစ်ကောင်စီ တပ်သားများကို ထိုက်တန်သော ဂုဏ်ပြုဆုငွေများ ချီးမြှင့်ပေးအပ်လျှက် လွတ်မြောက်နယ်မြေ (သို့မဟုတ်) သွားလိုသော နေရာများကို ဘေးအန္တရာယ်ကင်းစွာ ပို့ဆောင်ပေးလျှက်ရှိကြောင်း သိရသည်။"]
https://yktnews.com/2024/03/149821/	ကျောက်ထုတွင် စစ်တပ်က လက်နက်ကြီးဖြင့် ပစ်ခတ်၍ ပြည်သူ ၃ ဦး သေဆုံး	["ကျောက်ထုတွင် စစ်တပ်က လက်နက်ကြီးဖြင့် ပစ်ခတ်၍ ပြည်သူ ၃ ဦး သေဆုံး", "ရန်ကုန်၊ မတ် ၁၀", "မကွေးတိုင်း၊ ဂန့်ဂေါခရိုင်၊ ဆောမြို့နယ်၊ ကျောက်ထုမြို့နယ်ခွဲတွင် စစ်ကောင်စီစစ်ကြောင်းက လက်နက်ကြီးဖြင့် ပစ်ခတ်၍ ငလွန်းကျေးရွာမှ ပြည်သူ ၃ ဦးသေဆုံးခဲ့ကြောင်း ဒေသပြည်သူများက ပြောဆိုကြသည်။", "မတ်လ၉ ရက်နေ့ ကျောက်ထုတပ်မှ ထွက်လာပြီး သရက်ချဉ်ကျေးရွာဘက်ရောက်ရှိနေသည့် တပ်မ ၁၁ မှ အင်အား ၆၀ ခန့်ပါ စစ်တပ်စစ်ကြောင်းက လက်နက်ကြီးဖြင့် ပစ်ခတ်၍ ငလွန်းကျေးရွာမှ ဦးဆန်း၀င်း (အသက် ၅၀ နှစ်) ၊ နာမည်တူဦးဆန်း၀င်း (အသက် ၄၈နှစ်) နှင့် မသဲသဲမာ (အသက် ၂၄နှစ်) တို့ လက်နက်ကြီးထိမှန် သေဆုံးခဲ့ရကြောင်း သိရှိရသည်။", "” စစ်ကြောင်းက ၈၁ မမနဲ့ထုတာ။ လမ်းမပေါ်ကျပြီး မျက်နှာချင်းဆိုင်အိမ်နှစ်က သူတွေသေကြတာ။ သေတဲ့အမျိုးသားနှစ်ယောက်က နာမည်တူတွေ။ ဦးဆန်းဝင်းနှစ်ယောက်” ဟု ကျောက်ထုဒေသပြည်သူတစ်ဦးက ရှင်းပြသည်။", "ထို့ပြင် စစ်ကောင်စီတပ်က မတ်လ ၉ ရက်နေ့ ကျောက်ထုမြို့နယ်ခွဲ၊ တောင်ရိုးဘက်တွင် တိုက်လေယာဉ်ဖြင့် ဗုံး ၅ လုံးကျဲချသွားကြောင်း ဒေသပြည်သူများထံမှ သိရှိရသည်။", "မတ်လ ၇ ရက်နေ့ကလည်း စစ်ကောင်စစ်ကြောင်းက လက်နက်ကြီးဖြင့် ပစ်ခတ်၍ ကျောက်ထုမြို့နယ်ခွဲ၊ ကြန်တောရွာမှ အသက် ၆ နှစ်အရွယ်ကလေး ၁ ဦး၊ အသက် ၃၀ အရွယ် အမျိုးသမီး ၁ ဦးသေဆုံးခဲ့ကြောင်း သိရှိရသည်။", "ဓာတ်ပုံ- အကြမ်းဖက်စစ်တပ်က လက်နက်ကြီးအမြောက်များ ပစ်ခတ်နေစဉ်။ (ပုံအဟောင်းဖြစ်ပါသည်။)"]
https://yktnews.com/2022/12/75832/	ကျောက်ထုတွင် အမြောက်တပ်က မြို့တွင်းသို့ လက်နက်ကြီးဖြင့် ပစ်ခတ်မှုကြောင့် ၆ နှစ် မိန်းကလေး တစ်ဦး သေဆုံးပြီး နေအိမ် ၉ လုံးပျက်စီး	["ကျောက်ထုတွင် အမြောက်တပ်က မြို့တွင်းသို့ လက်နက်ကြီးဖြင့် ပစ်ခတ်မှုကြောင့် ၆ နှစ် မိန်းကလေး တစ်ဦး သေဆုံးပြီး နေအိမ် ၉ လုံးပျက်စီး", "ရန်ကုန်၊ ဒီဇင်ဘာ ၂၃", "မကွေးတိုင်း၊ ကျောက်ထုမြို့ အခြေစိုက် စစ်ကောင်စီ၏ အမြောက်တပ်မှ ပြည်သူလူထုနေထိုင်ရာ ကျောက် ထုမြို့ တွင်းသို့ လက်နက်ကြီးဖြင့် ပစ်ခတတ်ခဲ့ရာ ၆ နှစ်အရွယ်မိန်းကလေးတစ်ဦးသေဆုံးပြီး နေအိမ် ၉ လုံး ထိခိုက်ပျက်စီးခဲ့ကြောင်း ဒေသတွင်းသတင်းရင်းမြစ်ထံမှ သိရသည်။", "ယမန်နေ့ ဒီဇင်ဘာလ ၂၂ ရက် ည ၉ နာရီခန့်အချိန် အကြမ်းဖက်စစ်ကောင်စီလက်အောက်ခံ ကျောက်ထု အမြောက်တပ်က ပြည်သူလူထုနေထိုင်ရာ ဂုံဘိုရပ်ကွက်အတွင်း လက်နက်ကြီး ၁၀ လုံးကျော်ပစ်ခတ်ခဲ့ ရာ ရပ်ကွက်အတွင်းနေထိုင်သူ အသက် ၆ နှစ်အရွယ် မိန်းကလေးတစ်ဦး ဦးခေါင်းလက်နက်ကြီးစထိမှန် ကာသေဆုံးသွားခြင်းဖြစ်ကြောင်း သိရသည်။", "“ဒေသကာကွယ်ရေးတပ်ဖွဲ့တွေက ရဲစခန်းကိုပြောက်ကျားဝင်တိုက်ခဲ့လို့ စစ်တပ်ကနေ လူနေအိမ် တွေထဲ ကို လက်နက်ကြီးနဲ့ပစ်ခတ်တာ၊ လက်နက်ကြီး ၆ လုံးက ရပ်ကွက်ထဲကျပြီး မိန်းကလေးတစ်ဦး ထိခိုက် သေဆုံးတာ၊ တခြားပြည်သူတွေတော့ အထိအခိုက်မရှိဘူးလို့ကြားတယ်၊ ရဲစခန်းကလည်း ဂုံဘိုရပ်ကွက် ထဲမှာရှိတာဆိုတော့ ရဲစခန်းတိုက်ခိုက်ခံရတဲ့အချိန်မှာ ရဲစခန်းကို လက်နက်ကြီးနဲ့ လှမ်းထုတာခင်မျ” ဟု ယောအလင်းတန်းမှ ကိုအောင်ကြီးက ရန်ကုန်ခေတ်သစ်သတင်းဌာနကို ပြောကြားသည်။", "ကျောက်ထုရဲစခန်းတိုက်ခိုက်ခံရမှုကြောင့် အကြမ်းဖက်စစ်ကောင်စီတပ်သား၊ ရဲ ထိခိုက်သေဆုံးမှုရှိ ကြောင်း၊ တိုက်ခိုက်ခံရပြီးနောက် ကျောက်ထုရဲစခန်းအတွင်းမှ ရဲ၊ စစ်သားများသည်လည်း ရပ်ကွက် အတွင်း သေနတ်များရမ်းသမ်းပစ်ခတ်ခဲ့ကြောင်း သိရသည်။", "ကျောက်ထုမြို့တွင်းရှိမိဘပြည်သူများနှင့် ကျောက်ထုတိုက်နယ်အတွင်းနေထိုင်သူ ကျေးရွာသူ၊ ကျေးရွာ သားများအား အနေဖြင့် လက်နက်ကြီးပစ်သံများ၊ ပစ်ခတ်သံများကြားရပါက လွတ် မြောက်ရာနေရာကို ရွေးချယ်နေထိုင်ကြရန် ယောအလင်းတန်းက အသိပေးထားသည်။", "ဓာတ်ပုံ- စစ်ကောင်စီတပ်၏ အမြောက်တပ်။"]
https://yktnews.com/2023/04/96870/	ကျောက်ထုနယ်တိုက်ပွဲများတွင် စစ်ကောင်စီတပ်ဖွဲ့ဝင် ၁၅ ဦးသေဆုံး၊ ကော လင်းတွင် စစ်ကြောင်းကို မိုင်းဆွဲမှု စစ်သား ၃ ဦးသေဆုံး	["ကျောက်ထုနယ်တိုက်ပွဲများတွင် စစ်ကောင်စီတပ်ဖွဲ့ဝင် ၁၅ ဦးသေဆုံး၊ ကော လင်းတွင် စစ်ကြောင်းကို မိုင်းဆွဲမှု စစ်သား ၃ ဦးသေဆုံး", "ရန်ကုန်၊ ဧပြီ ၁၁", "မကွေးတိုင်း၊ကျောက်ထုနယ်တွင် စစ်တပ်စစ်ကြောင်းနှင့် ဒေသကာကွယ် ရေး တပ်ဖွဲ့များအကြား ဧပြီလ ပထမပတ်အတွင်း တိုက်ပွဲများ ဖြစ်ပွားခဲ့ပြီး စစ် ကောင်စီတပ်ဖွဲ့ဝင် ၁၅ ဦးသေဆုံးခဲ့ကြောင်း ကျောက်ထု PDF က ပြောသည်။", "ဧပြီ၅ ရက်နေ့ နံနက်ပိုင်း ကျောက်ထုအမြှောက်တပ်မှ စစ်ကြောင်းထိုး လာ သည့် တပ်မ ၇၇၊ ၁၀၁ ပူးပေါင်းအင်အား ၇၀ ခန့်ကို သရက်ချဥ်ကျေးရွာနှင့် ငလွန်းကျေးရွာကြားအရောက် ကျောက်ထုPDF ၊ ဂန့်ဂေါခရိုင်တပ်ရင်းအမှတ် ၉ က ပဒေသာမိုင်း ၁၅ လုံးနဲ့ဖောက်ခွဲတိုက်ခိုက်ခဲ့ရာ စစ်ကောင်စီတပ်ဖွဲ့ဝင် ၄ ဦးသေဆုံးပြီး ၃ ဦးကိုထမ်းစင်ဖြင့် ခေါ်သွားကြကြောင်း သိရှိရသည်။", "” ဧပြီလ ၅ ရက်နေ့ ကျောက်ထုကနေလက်နက်ကြီးတွေနဲ့ထုတယ်။ သတင်း ထုတ်ပြန်တာက လုံခြုံရေးကြောင့် နောက်ကျမှထုတ်ပြန်ကြတာ။ သူတို့က စစ်ကြောင်းနှစ်ကြောင်းထွက်တာလေ။ တစ်ကြောင်းကို ခုနစ်ဆယ်၊ရှစ်ဆယ်ရှိ တယ်။ သူတို့တွေကျောက်ထုတပ်ကိုပြန်တော့ လူဦးရေလျှော့နေတာ” ဟု ကျောက် ထု PDF သတင်းရင်းမြစ်က ပြောသည်။", "အလားတူ ဧပြီလ ၇ ရက်နေ့တွင်မူ နှောပင်ထိပ် ဘက်သို့ စစ်ကြောင်းထိုး လာ သည့် စစ်တပ်စစ်ကြောင်းကို ကျောက်ထုPDF (YRPA) ၊ ဂန့်ဂေါ ခရိုင်တပ် ရင်းအမှတ် ၈၊ ၉ ၊ CDF (မင်းတပ်) ၊ YDF ပူးပေါင်းတပ်ဖွဲ့က လက်နက်ကြီး ၊လက်နက်ငယ်များဖြင့် အနီးကပ်ပစ်ခတ်တိုက်ခဲ့ကြကြောင်း၊ တိုက်ပွဲအချိန် ၂ နာရီဝန်းကျင်ကြာမြင့်ခဲ့ပြီး စစ်ကောင်စီအဖွဲ့ဝင် ၁၁ ဦးသေဆုံးကာ စစ်သား ၅ ဦးဒဏ်ရာအပြင်းအထန်ဒဏ်ရာရရှိခဲ့ကြောင်း သိရှိရသည်။", "စစ်ကြောင်း အထိနာသွားသည့်အတွက် ကျောက်ထုဒေသကို စစ်တပ်က လေကြောင်းဖြင့် ပစ်ခတ်တိုက်ခိုက်ခဲ့ကြောင်း ဒေသပြည်သူများက ပြောသည်။", "” လေကြောင်းက ည ၁၁ နာရီ ကျော်ကြီးလာတာနော။ နိမ့်နိမ့်လေးပျံတာ။ ချင်း နယ် စပ်ရောက်တော့ ဗုံးကျဲတာ ဝုန်းကနဲပဲ” ဟု ဧပြီ ၇ ရက်နေ့ညပိုင်း စစ် ကောင်စီ၏ လေကြောင်းတိုက်ခိုက်မှုနှင့်ပတ်သက်၍ ဒေသပြည်သူတစ်ဦးက ရှင်းပြသည်။", "အလားတူ စစ်ကိုင်းတိုင်း ကောလင်းမြို့ ကသစ်ကုန်းရွာတွင် ညအိပ်ပြီး ကော လင်း ဘက်သို့ ကူးလာသည့် စစ်ကောင်စီစစ်ကြောင်းကို ကော လင်း ကိုးတောင် ဘို့လမ်း ကြခတ်အိုက်ရွာအနီးတွင် ဧပြီလ ၉ ရက်နေ့ နံနက် ၆ နာရီအချိန်တွင် မိုင်းဆွဲတိုက်ခိုက်ခဲ့ရာ စစ်ကောင်စီ တပ်သား ၃ ဦး သေကာ ၂ ဦး ဒဏ်ရာရရှိ ကြောင်း The Secret Warrior Kawlin အဖွဲ့က သတင်းထုတ်ပြန်သည်။", "တိုက်ခိုက်မှုကို ကြခတ်အိုက်ကျေးရွာ ပြည်သူ့ကာကွယ်ရေးအဖွဲ့နှင့် The Secret Warrior Kawlin တို့ ပူးပေါင်းကာ မိုင်းဆွဲတိုက်ခိုက်ခဲ့ခြင်းဖြစ်ပြီး သေဆုံး စစ်ကောင်စီဝင် ၃ ဦးကို ကောလင်းကိုးတောင်ဘို့လမ်းဘေးရှိ အိမ်မည်းကြီးပေါ်တင်ကာ မီးရှို့သွားကြောင်း ထုတ်ပြန်ချက်တွင် ပါရှိသည်။", "ထို့ပြင် ကြခတ်အိုက်ရွာ ရွှေမြန်မာပန့်ဆိုင် မြောက်ဘက် မီတာ ၂၀၀ တွင် ကောလင်းမှ ထောက်ပို့လာသည့် စစ်ကောင်စီယာဉ်တန်းကို ဧပြီလ ၉ ရက်နေ့ ညနေ ၄ နာရီ ၁၀ မိနစ်အချိန်၌ ထပ်မံမိုင်းဆွဲတိုက်ခိုက်ခဲ့ရာ သုံးဘီးယာဉ်ကို ထိခိုက်ခဲ့ပြီး စစ်ကောင်စီတပ်သား ၂ ဦး သုံးဘီးပေါ်မှ ပြုတ်ကျခဲ့ကြောင်း၊ ထိခိုက်မှုကို မသိရှိရသေးကြောင်း ထုတ်ပြန်ချက်တွင် ဖော်ပြထားသည်။", "ဓာတ်ပုံ- ကျောက်ထုဒေသသို့ နယ်ချဲ့ခဲ့သည့် စစ်ကောင်စီတပ်ဖွဲ့။ (ပုံအဟောင်း ဖြစ်သည်။)"]
https://yktnews.com/2024/05/160506/	ကျောက်ထုမြို့ အမှတ် ၃၆၈ အမြောက်တပ်မှ စစ်သား ၁ ဦး သေနတ် ၁ လက် ယူဆောင်လာပြီး အလင်းဝင်၊ ငွေကျပ်သိန်း ၅၀ ဆုချီးမြှင့်	["ကျောက်ထုမြို့ အမှတ် ၃၆၈ အမြောက်တပ်မှ စစ်သား ၁ ဦး သေနတ် ၁ လက် ယူဆောင်လာပြီး အလင်းဝင်၊ ငွေကျပ်သိန်း ၅၀ ဆုချီးမြှင့်", "ရန်ကုန်၊ မေ ၂", "မကွေးတိုင်း၊ ကျောက်ထုမြို့ အမှတ် ၃၆၈ အမြောက်တပ်မှ စစ်သား ၁ ဦး သေနတ် ၁ လက် ယူဆောင်လာပြီး အလင်းဝင်လာသောကြောင့် ငွေကျပ်သိန်း ၅၀ ဆုချီးမြှင့်ခဲ့ကြောင်း YRA ထီလင်း မှ သခင်ဇော် က ရန်ကုန် ခေတ်သစ် မီဒီယာသို့ ပြောဆိုသည်။", "မေလ၁ ရက်နေ့တွင် ကျောက်ထုမြို့ အခြေစိုက် အမှတ် ၃၆၈ အမြောက်တပ်မှ စစ်သား ၁ ဦးသည် MA ၁ သေနတ် ၁ လက်နှင့် ကျည် ၅၀၀ ကျော် ယူဆောင်လာပြီး YRA ထီလင်း တပ်ဖွဲ့ထံ အလင်းဝင်ရောက်ခဲ့ကြောင်း သိရသည်။", "“သူက ထီးလင်းမြို့ပေါ်မှာ တာဝန်ကျနေတာ အမှတ် ၃၆၈ အမြောက်တပ်ကလို့ သိရတယ်။ ကျွန်တော်တို့ထဲမှာလည်း သူ့ထက် အရင် ဝင်ထားတဲ့ သူရှိတယ်။ သူနဲ့ ချိတ်ဆက်ပြီးတော့ အဆက်အသွယ်ရသွားတာပေါ့။ MA သေနတ် ၁ လက်ပါတယ်ပေါ့၊ ကျည် ၅၀၀ လည်းကျော်လည်းပါတယ်။ ကျွန်တော်တို့ YRA က ငွေကျပ် သိန်း ၅၀ ဆုချီးမြှင့်ခဲ့တယ်။ သူပြောတာတော့ ခိုးယူပြီးစားနေရတယ်။ စားဝတ်နေရေး အဆင်မပြေဘူး။ ဒါမျိုးတွေပေါ့ အဓိက စိတ်ပျက်သွားတာပေါ့။ တပ်ထဲမှာ နေရတာစိတ်ပျက်သွားတယ်ပေါ့။ ကျွန်တော်တို့ သူ့ကို အကောင်းမွန်ဆုံး ဒီလွတ်မြောက်တဲ့ နေရာတစ်ခု မှာထား ပေးတယ်” ဟု YRA ထီလင်း မှ သခင်ဇော်က ပြောဆိုသည်။", "လက်ရှိချိန်တွင် YRA ထီလင်းထံကို အလင်းဝင်ရောက်သည့် စစ်သားနှင့် ရဲ အပါအဝင် ၂၅ ဦးခန့် ရှိပြီဖြစ်ကြောင်း၊ ထို့ပြင် အလင်းဝင်လာသော စစ်သားများ၏ ဘဝရှေ့ရေး အဆင်ပြေစေရန်နှင့် နေထိုင်ရေး၊ အလုပ်အကိုင်ရရှိရေးနှင့် လိုအပ်သည့် ကူညီထောက်ပံ့မှုများ ဆက်လက် ဆောက်ရွက်ပေး လျက်ရှိကြောင်း သိရှိရသည်။"]
https://yktnews.com/2023/02/84617/	ကျောက်ထုမြို့နှင့် ဆောမြို့တွင် အသံတိတ် သပိတ် လှုပ်ရှားမှု ပြုလုပ်	["ကျောက်ထုမြို့နှင့် ဆောမြို့တွင် အသံတိတ် သပိတ် လှုပ်ရှားမှု ပြုလုပ်", "ရန်ကုန်၊ ဖေဖော်ဝါရီ ၁", "မကွေးတိုင်း၊ ကျောက်ထုမြို့နှင့် ဆောမြို့တွင် ယနေ့ ဖေဖော်ဝါရီလ ၁ ရက်နေ့၌ စစ်အာဏာရှင် တော်လှန်ရေး အသံတိတ် သပိတ် ပြုလုပ်လျက်ရှိကြောင်း သိရသည်။"]
https://yktnews.com/2024/12/197213/	ကျောက်ထုမြို့ပေါ်ရှိ စစ်တပ်ကို ရဟတ်ယာဉ်ဖြင့် လက်နက်ခဲယမ်းများ လာချစဉ် ပစ်ခတ်ခံရမည် စိုးရိမ်၍ စစ်တပ်က မြို့ပတ်ဝန်းကျင်ကို လေယာဉ်ဖြင့် ပစ်ခတ်၊ မတ္တရာ ထန်းပင်ကုန်းရွာကိုလည်း စစ်တပ်က လေယာဉ်၊ လက်နက်ကြီးများဖြင့် တိုက်ခိုက်	["ကျောက်ထုမြို့ပေါ်ရှိ စစ်တပ်ကို ရဟတ်ယာဉ်ဖြင့် လက်နက်ခဲယမ်းများ လာချစဉ် ပစ်ခတ်ခံရမည် စိုးရိမ်၍ စစ်တပ်က မြို့ပတ်ဝန်းကျင်ကို လေယာဉ်ဖြင့် ပစ်ခတ်၊ မတ္တရာထန်းပင်ကုန်းရွာကိုလည်း စစ်တပ်က လေယာဉ်၊ လက်နက်ကြီးများဖြင့် တိုက်ခိုက်", "ရန်ကုန်၊ ဒီဇင်ဘာ ၂၇", "မကွေးတိုင်း၊ ဆောမြို့နယ်၊ ကျောက်ထုမြို့ပေါ်ရှိ အကြမ်းဖက် စစ်တပ်ကို ရဟတ်ယာဉ်ဖြင့် လက်နက်ခဲယမ်းများ လာချစဉ် ပစ်ခတ်ခံရမည် စိုးရိမ်၍ စစ်တပ်က မြို့ပတ်ဝန်းကျင်ကို လေယာဉ်ဖြင့် ပစ်ခတ် တိုက်ခိုက်ခဲ့ကြောင်း ယောအလင်းတန်းမှ ကိုမင်းဒဿက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့ ဒီဇင်ဘာလ ၂၇ ရက်နေ့ မွန်းလွဲ ၂ နာရီ မိနစ် ၅၀ မိနစ်ခန့်တွင် ဆောမြို့နယ်၊ ကျောက်ထုမြို့ လေယာဉ် ကွင်းအတွင်းသို့ မုံရွာမြို့အခြေစိုက် အနောက်မြောက်တိုင်းစစ်ဌာနချုပ်မှ တက်လာသော Mi 17 ထောက်ပို့ရဟတ်ယာဉ်ဆင်းသက်ခဲ့ကြောင်း၊ ထိုသို့ ဆင်းသက်နိုင်ရန် မကွေးလေတပ်မှ တက်လာသော MIG 29 ဂျက်ဖိုက်တာ ၂ စီးဖြင့် ကျောက်ထုမြို့ပတ်ပတ်လည်ကို ပစ်ခတ်တိုက်ခိုက်ခဲ့ကြောင်း သိရသည်။", "“အဓိကတော့ ထောက်ပို့လေယာဉ်ဆင်းလို့ရအောင် ကာဗာယူတဲ့သဘော၊ ဗုံးကျဲတာမဟုတ်ဘူး။ ပစ်ခတ်သွားတာ၊ အဓိကတော့ AA ကိုကြောက်တာ။ ရှိနိုင်မယ်ထင်တဲ့နေရာတွေ ရမ်းပစ်သွားတာ။ လေယာဉ်က မနေ့က ဆင်းဖို့ပဲ။ သတင်းပေါက်သွားလို့ မဆင်းပဲ ဒီနေ့မှ ဆင်းတာ။ လေကြောင်း တိုက်ခိုက်မှုနဲ့ပတ်သက်လို့ ထိခိုက်ပျက်စီးမှုနောက်တွဲ သတင်းမကြားမိသေးဘူး” ဟု ယောအလင်း တန်းမှ ကိုမင်းဒဿက ရန်ကုန်ခေတ်သစ်သတင်းဌာနထံသို့ ပြောကြားသည်။", "အကြမ်းဖက် စစ်ကောင်စီတပ်၏ လေကြောင်းတိုက်ခိုက်မှုနှင့်ပတ်သက်၍ ထိခိုက်ပျက်စီးမှုကို စုံစမ်း နေဆဲ ဖြစ်ပြီး အနောက်မြောက်တိုင်းစစ်ဌာနချုပ်မှ တက်လာသည့် Mi 17 ထောက်ပို့လေယာဉ် ဆင်း သက်ချိန်သည်လည်း ၁၀ မိနစ်သာကြာမြင့်ခဲ့ကြောင်း၊ ထို့ကြောင့် မည်သည့်အရာများ ထောက်ပို့ခဲ့ ပြီး မည်သည့်အရာများ တင်ဆောင်သွားသည်ကို သိရှိရခြင်းမရှိသေးကြောင်း သိရသည်။", "အလားတူ မန္တလေးတိုင်း၊ မတ္တရာမြို့နယ်၊ ထန်းပင်ကုန်းရွာ အနီးတဝိုက်ကိုလည်း အကြမ်းဖက် စစ်တပ်က လေယာဉ်၊ လက်နက်ကြီးဖြင့် ဗုံးကျဲ ပစ်ခတ် တိုက်ခိုက်ခဲ့ကြောင်း Voice of Mandalay အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယနေ့ ဒီဇင်ဘာလ ၂၇ ရက်နေ့ နံနက် ၁၁ နာရီခန့်တွင် မတ္တရာမြို့နယ်အရှေ့ခြမ်း၊ ထန်းပင်ကုန်းရွာအနီးကို အကြမ်းဖက် စစ်တပ်က ဂျက်ဖိုက်တာလေယာဉ်ဖြင့် ပစ်ခတ်တိုက်ခိုက်ခဲ့ပြီး နံနက် ၁၁ နာရီ ၄၅ မိနစ်ခန့်တွင် လက်နက်ကြီးများဖြင့် ရမ်းသမ်းပစ်ခတ်တိုက်ခိုက်ခဲ့ကြောင်း သိရသည်။", "ယင်းတိုက်ခိုက်မှု အတွင်း ပြည်သူများ ထိခိုက်မှု အခြေအနေနှင့် ပျက်စီးမှု အခြေအနေကို အတည်ပြုနိုင်ခြင်းမရှိသေးကြောင်း သိရှိရသည်။"]
https://yktnews.com/2023/04/97976/	ကျောက်ထုမြို့ရှိ လေတပ်၊ အမြှောက်တပ်၊ ကပစ ၂၃ နှင့် ရဲစခန်းတို့ကို ရှော့တိုက်ဒုံးများဖြင့် ပစ်ခတ်တိုက်ခိုက်	["ကျောက်ထုမြို့ရှိ လေတပ်၊ အမြှောက်တပ်၊ ကပစ ၂၃ နှင့် ရဲစခန်းတို့ကို ရှော့တိုက်ဒုံးများဖြင့် ပစ်ခတ်တိုက်ခိုက်", "ရန်ကုန်၊ ဧပြီ ၁၇", "မကွေးတိုင်း၊ ကျောက်ထုမြို့ရှိ အကြမ်းဖက် စစ်တပ်၏ လေတပ်၊ အမြှောက်တပ်၊ ကပစ ၂၃ နှင့် ရဲစခန်းတို့ကို PDF တပ်ဖွဲ့များက ရှော့တိုက်ဒုံးများဖြင့် ပစ်ခတ်တိုက်ခိုက်ခဲ့ကြောင်း အမျိုးသားညီညွတ်ရေးအစိုးရ ကာကွယ်ရေး ဝန်ကြီးဌာနက ထုတ်ပြန်ထားသည်။", "မတ်လ၁၃ ရက်နေ့ ည ၇ နာရီ ၅၀ မိနစ်တွင် မှ ည ၈ နာရီ အထိ ပြည်သူ့ကာကွယ်ရေး တပ်မတော်၊ မကွေးခရိုင် အမှတ် ၁ တပ်ရင်း၊ (ဂန့်ဂေါခရိုင်) အမှတ်၂ ၊ ၄ ၊ ၁၀ တပ်ရင်းနှင့် ပြည်သူ့ ကာကွယ်ရေး အဖွဲ့ (ဆော) တို့ ပူးပေါင်းကာ အကြမ်းဖက် စစ်တပ်၏ အမှတ် ၂၃ ကာကွယ်ရေး ပစ္စည်း စက်ရုံကို ရှော့တိုက်ဒုန်းများ၊ Rocket များဖြင့် ပစ်ခတ်တိုက်ခိုက်ခဲ့ကြောင်း သိရသည်။", "မတ်လ ၁၄ ရက်နေ့ မွန်းလွဲ ၁၂ နာရီ ၁၅ မိနစ် မှ မွန်းလွဲ ၂ နာရီ ၁၅ မိနစ်အထိ ကျောက်ထုဒေသရှိ ကျောက်ထုလေတပ်၊ အမှတ် ၃၆၈ အမြှောက်တပ်ရင်းနှင့် ကျောက်ထု မြို့နယ် ရဲစခန်းတို့ကို ပြည်သူ့ကာကွယ်ရေးတပ်မတော် PDF ဂန့်ဂေါခရိုင် အမှတ် ၈ ၊ ၉ တပ်ရင်း ၊ ဆော PDF YRPA နှင့် DRONE. Revolutionary Rebel Force တို့က ရှော့တိုက်ဒုံး၊ Rocketများ ဖြင့် ပစ်ခတ်တိုက်ခိုက်ခဲ့ရာ အမှတ် ၃၆၈ အမြှောက်တပ်ရင်းအတွင်းရှိ အဆောက်အဦးများ မီးလောင်ပျက်စီးခဲ့ကြောင်း သိရှိရသည်။", "အဆိုပါ တိုက်ခိုက်မှုများအတွင်း အကြမ်းဖက် စစ်တပ်ဘက်မှ ထိခိုက် သေဆုံးမှု အခြေအနေများကို အတည်မပြုနိုင်သေးဘဲ PDF တပ်ဖွဲ့များ အထိအခိုက် မရှိ ဆုတ်ခွာနိုင်ခဲ့ကြောင်း သိရသည်။"]
https://yktnews.com/2025/01/198830/	ကျောက်နီမော်ဒေသ တိုက်ပွဲအတွင်း စစ်တပ်၏ မီးရှို့ဖျက်ဆီးမှုကြောင့် ကျောက်နီမော်ရွာမှ နေအိမ် အများအပြား မီးလောင် ပြာကျ	["ကျောက်နီမော်ဒေသ တိုက်ပွဲအတွင်း စစ်တပ်၏ မီးရှို့ဖျက်ဆီးမှုကြောင့် ကျောက်နီမော်ရွာမှ နေအိမ် အများအပြား မီးလောင် ပြာကျ", "ရန်ကုန်၊ ဇန်နဝါရီ ၉", "တနင်္သာရီတိုင်း၊ လောင်းလုံးမြို့နယ်၊ ကျောက်နီမော် ဒေသတိုက်ပွဲအတွင်း အကြမ်းဖက် စစ်တပ်က မီးရှို့ဖျက်ဆီးမှုကြောင့် ကျောက်နီမော်ရွာမှ နေအိမ် အများအပြား မီးလောင် ပြာကျခဲ့ကြောင်း ဒေသတွင်း တော်လှန်ရေး သတင်းရင်းမြစ်က ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဒီဇင်ဘာလ ၂၃ ရက်နေ့ မှ ၂၇ ရက်နေ့ထိ ဖြစ်ပွားခဲ့သော လောင်းလုံးမြို့နယ်၊ ကျောက်နီမော် ဒေသ တိုက်ပွဲအတွင်း အကြမ်းဖက် စစ်တပ်၏ လေကြောင်းဖြင့် ဗုံးကျဲခြင်း၊ ရေတပ်မှ လက်နက်ကြီးဖြင့် ပစ်ခတ်ခြင်းနှင့် အကြမ်းဖက် စစ်ကောင်စီ တပ်သားများ မီးရှို့ဖျက်ဆီးခြင်းကြောင့် ကျေးရွာအတွင်းမှ နေအိမ်အများအပြား မီးလောင်ပြာကျခဲ့ခြင်းဖြစ်ကြောင်း သိရသည်။", "ကျေးရွာနေ ပြည်သူများသည် လက်ရှိချိန်ထိ ဆက်လက် တိမ်းရှောင်နေရပြီး ပြည်သူများ ကျေးရွာအတွင်း ဝင်ရောက်နိုင်ခြင်းမရှိသေးကြောင်း၊ တိုက်ပွဲအတွင်း အကြမ်းဖက် စစ်တပ်က မီးရှို့ဖျက်ဆီးမှုကြောင့် ပျက်စီးသွားသော နေအိမ် အရေအတွက်ကို လက်ရှိချိန်ထိ အတည်ပြုနိုင်ခြင်းမရှိသေးဘဲ နေအိမ် အရေအတွက် ၂၀ ကျော် မီးလောင် ပြာကျနိုင်ကြောင်း သိရှိရသည်။", "“တိုက်ပွဲထဲမှာ စစ်ခွေးတွေက မီးရှို့ပြီး တဖက်ကမ်းကို ထွက်ပြေးကြတာပါ။ နောက်ပြီး စစ်ခွေးတွေ လေယာဉ်နဲ့ ဗုံးကျဲတာကော ရေတပ်က လက်နက်ကြီးနဲ့ ပစ်တာကော နေအိမ် အများအပြား မီးလောင်ခဲ့တယ်။ မီးကတစ်ဆောင်နဲ့ တစ်ဆောင်ကပ်နေတော့အကုန်လုံး မီးကူးပြီးလောင်ကုန်တာ ခုထိတော့ ရွာထဲမ၀င်ရဲကျသေးတော့ နေအိမ်အရေအတွက် အတိအကျကို အတည်မပြုနိုင်သေးဘူး။ နေအိမ်အရေအတွက် ခန့်မှန်းတော့ ၂၀ ကျော်လောက်ပြာကျမယ် ထင်တယ်” ဟု ဒေသတွင်း တော်လှန်ရေး သတင်းရင်းမြစ်က ပြောဆိုသည်။", "အဆိုပါ ကျောက်နီမော် ဒေသ တိုက်ပွဲအတွင်း ခမရ ၄၀၅ တပ်ရင်းမှ တပ်ရင်းမှူး အပါအဝင် စစ်ကောင်စီ တပ်သား ၄၀ ကျော်သေဆုံးကာ စစ်တပ်ဘက်မှ အများအပြား ထိခိုက် ဒဏ်ရာရရှိခဲ့ပြီး လက်နက်ခဲယမ်း တချို့လည်း သိမ်းဆည်းရရှိခဲ့ကြောင်း သိရသည်။"]
https://yktnews.com/2024/12/197235/	ကျောက်နီမော်ဒေသတွင် တိုက်ပွဲ ဆက်လက် ပြင်းထန်နေပြီး စစ်တပ်က အနီးအနားရှိ ကျေးရွာများကို မီးရှို့ဖျက်ဆီးနေ၍ ထောင်နှင့်ချီသော ပြည်သူများ ထွက်ပြေးနေရ	["ကျောက်နီမော်ဒေသတွင် တိုက်ပွဲ ဆက်လက် ပြင်းထန်နေပြီး စစ်တပ်က အနီးအနားရှိ ကျေးရွာများကို မီးရှို့ဖျက်ဆီးနေ၍ ထောင်နှင့်ချီသော ပြည်သူများ ထွက်ပြေးနေရ", "ရန်ကုန်၊ ဒီဇင်ဘာ ၂၇", "တနင်္သာရီတိုင်း၊ လောင်းလုံးမြို့နယ်၊ ကျောက်နီမော်ဒေသတွင် တိုက်ပွဲ ဆက်လက် ပြင်းထန်နေပြီး စစ်တပ်က အနီးအနားရှိ ကျေးရွာများကို မီးရှို့ဖျက်ဆီးနေ၍ ထောင်နှင့်ချီသော ပြည်သူများ ထွက်ပြေးနေရကြောင်း ဒေသတွင်း တော်လှန်ရေး သတင်းရင်းမြစ်များက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဒီဇင်ဘာလ ၂၃ ရက်နေ့မှ စတင်ပြီး လောင်းလုံးမြိုန့ယ်၊ ကျောက်နီမော်ရှိ အကြမ်းဖက် စစ်တပ် စခန်းကို တော်လှန်ရေး တပ်ဖွဲ့များက ဝင်ရောက် တိုက်ခိုက်နေခြင်းဖြစ်ပြီး ထိတွေ့ တိုက်ပွဲများသည် ယနေ့ ဒီဇင်ဘာလ ၂၇ ရက်နေ့ထိ ဖြစ်ပွားနေခြင်းဖြစ်ကြောင်း သိရသည်။", "အကြမ်းဖက် စစ်တပ်သည် ကျောက်နီမော်ဒေသကို ရေကြောင်းပါ အသုံးပြုပြီး လက်နက်ကြီးများဖြင့် ပစ်ခတ် တိုက်ခိုက်ခြင်းများ ဆက်တိုက် လုပ်ဆောင်နေကြောင်း၊ ထို့ပြင် ထားဝယ်မြစ်အတွင်း စစ်သင်္ဘောများလည်း ရောက်ရှိနေပြီး တပ်အင်အားဖြည့်တင်းရန် စစ်သင်္ဘောပေါ်တွင် တပ်သား အင်အား အလုံးအရင်းပါ လိုက်ပါလာကြောင်း သိရှိရသည်။", "ထို့ပြင် လေကြောင်းမှလည်း ဆက်တိုက် ဗုံးကျဲနေပြီး မြေပြင် လက်နက်ကြီးပစ်ကူများဖြင့်လည်း ဆက်တိုက် တိုက်ခိုက်နေကြောင်း၊ အဆိုပါ ကျောက်နီမော် ဒေသကို အကြမ်းဖက် စစ်တပ်က ကြည်း၊ ရေ၊ လေ စစ်ဆင်ရေးဖြင့် ခုခံ တိုက်ခိုက်နေခြင်းဖြစ်ကြောင်း သိရသည်။", "အဆိုပါ အကြမ်းဖက် စစ်ကောင်စီ တပ်သားများသည် တိုက်ပွဲအတွင်းအထိနာပြီး အနီးအနားရှိ ကျေးရွာများကို မီးရှို့ဖျက်ဆီးနေခြင်းဖြစ်ကြောင်း၊ လက်ရှိချိန်တွင် ကျောက်နီမော် အနီးရှိ ကျေးရွာ ၁၀ ရွာကျော်မှ ထောင်နှင့်ချီသော ပြည်သူများ ထွက်ပြေးနေရကြောင်း သိရှိရသည်။", "“စစ်ခွေးတွေ မီးရှို့ပြီး ထွက်ပြေးတာတွေတော့ရှိတယ်။ အနီးအနာရွာက ပြည်သူတွေ အကုန်လုံး ပြေးနေရပြီ ကျေးရွာ ၁၀ ကျော်လောက်ရှိမယ်ထင်တယ်။ ရွာလုံးကျွတ်ကို ပြေးနေရတာ အကုန်လုံးနီးပါး မရှိတော့ဘူး။ ကျောက်နီမှော်နားက ရွာတွေပေါ့။ စစ်ခွေးတွေက အနီးအနားရွာတွေကိုပါ စစ်သင်္ဘောတွေကနေ လက်နက်ကြီးတွေနဲ့ ပစ်နေတာဆိုတော့ ပြည်သူတွေ ရွာလုံးကျွတ်ပြေးနေရတာ လူဦးရေထောင်ဂဏန်းလောက်ရှိမယ်။ တိုက်ပွဲက ဆက်တိုက်ကို ဖြစ်နေတုန်းပဲ ဒီနေ့တော့ ငြိမ်နေပေမယ့် ပြင်းထန်လာအုန်းမယ်ထင်တယ်” ဟု ဒေသတွင်း တော်လှန်ရေး သတင်းရင်းမြစ်ကပြောဆိုသည်။"]
https://yktnews.com/2025/03/207663/	ကျောက်နီမော်ရွာ ပျူစောထီးစခန်းကို ဒရုန်းဖြင့် ဗုံးကျဲ တိုက်ခိုက်မှု စစ်ကောင်စီ တပ်သား ၄ ဦး ပြင်းထန်ဒဏ်ရာရ	["ကျောက်နီမော်ရွာ ပျူစောထီးစခန်းကို ဒရုန်းဖြင့် ဗုံးကျဲ တိုက်ခိုက်မှု စစ်ကောင်စီ တပ်သား ၄ ဦး ပြင်းထန်ဒဏ်ရာရ", "ရန်ကုန်၊ မတ် ၁၅", "တနင်္သာရီတိုင်း၊ လောင်းလုံးမြို့နယ်၊ ကျောက်နီမော်ရွာ ပျူစောထီးစခန်းကို ဒရုန်းဖြင့် ဗုံးကျဲ တိုက်ခိုက်ရာ စစ်ကောင်စီ တပ်သား ၄ ဦး ပြင်းထန်ဒဏ်ရာရရှိခဲ့ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "မတ်လ ၉ ရက်နေ့ နံနက် ၁၀ နာရီခန့်တွင် ကျောက်နီမော်ရွာရှိ ပျူစောထီးစခန်းကို တော်လှန်ရေး တပ်ဖွဲ့များက ဒရုန်းဖြင့် ဗုံးကျဲ တိုက်ခိုက်ခဲ့ရာ ဘန်ကာ အနီး ဗုံးသီးများ ကျရောက်ပေါက်ကွဲခဲ့ပြီး ပျူစောထီး ၄ ဦး အပြင်းအထန် ဒဏ်ရာရရှိခဲ့ကြောင်း သိရသည်။", "ယင်း တိုက်ခိုက်မှု အတွင်း အကြမ်းဖက် စစ်ကောင်စီ တပ်သားများက လက်နက်ငယ်များဖြင့် ပြန်လည် ပစ်ခတ် တိုက်ခိုက်ခဲ့သော်လည်း တော်လှန်ရေး ရဲဘော်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရှိရသည်။", "“အဓိကပြောချင်တာတော့ ဘုံရန်သူကို တိုက်ခိုက်တဲ့နေရာမှာ ကျနော်တို့အကောင်းဆုံးပူးပေါင်းဆောင်ရွက်သွားနိုင်ရင် အောင်မြင်မှုဟာ တွက်ချက်ထားတာထက်ပိုရမှာဖြစ်တယ်။ တော်လှန်ရေးအဖွဲ့အစည်းတွေ အချင်းချင်းပူးပေါင်းဆောင်ရွက်မှုတွေ ဒီထက်မကပိုပြီးတော့လုပ်ဆောင်သင့်ပါတယ်။ ရန်သူဟာတဖြည်းဖြည်းနဲ့ပြန်ပြီးတော့ အင်အားရောနည်းပညာအရပါ ဖြည့်တင်းစုဖွဲ့လာနေတာရှိပါတယ်။ ကျနော်တို့တော်လှန်ရေးအဖွဲ့အစည်းတွေကလည်း ရန်သူရဲ့ လက်ရှိအခြေနေကိုအကောင်းဆုံးနားလည်အောင်ကြိုးစားဆောင်ရွက်သင့်ပါတယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ပြောဆိုသည်။", "အဆိုပါ တိုက်ခိုက်မှုကို လောင်းလုံး(ပကဖ)ဒရုန်းတပ်ဖွဲ ၊ TPLFဒရုန်းတပ်ဖွဲ ၊ Sky Ghost(1)ဒရုန်းတပ်ဖွဲ ၊ နွေဦးပြောက်ကျားဒရုန်းတပ်ဖွဲ‌ နှင့် ကျောင်းသားတော်လှန်ရေးတပ်-ဒရုန်းအဖွဲ့တို့က ပူးပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2022/12/77437/	ကျောက်ပန်တောင်း၊ ပန်းကြိုင်ရွာ အုပ်ချုပ်ရေးမှူး ပစ်ခတ်ခံရပြီးသေဆုံး၊ မုံရွာမြို့ပေါ်တွင် သီရိရတနာဈေးမှ စည်ပင် စျေးခေါင်း ပစ်ခတ်ခံရပြီး သေဆုံး	["ကျောက်ပန်တောင်း၊ ပန်းကြိုင်ရွာ အုပ်ချုပ်ရေးမှူး ပစ်ခတ်ခံရပြီးသေဆုံး၊ မုံရွာမြို့ပေါ်တွင် သီရိရတနာဈေးမှ စည်ပင် စျေးခေါင်း ပစ်ခတ်ခံရပြီး သေဆုံး", "ရန်ကုန်၊ ဒီဇင်ဘာ ၂၇", "မန္တလေးတိုင်း၊ ကျောက်ပန်တောင်းမြို့နယ်၊ ပန်းကြိုင်ရွာ အုပ်ချုပ်ရေးမှူး မြသိန်း ပစ်ခတ်တိုက်ခိုက် ခံရပြီး ပွဲချင်းပြီး သေဆုံးသွားကြောင်း ဒေါင်းစစ်သည် ပြောက်ကျားတပ်ဖွဲ့က ရန်ကုန် ခေတ်သစ် သတင်းဌာနထံသို့ ပြောဆိုသည်။", "ဒီဇင်ဘာလ ၂၅ ရက်နေ့တွင် ကျောက်ပန်တောင်းမြို့နယ်၊ ပန်းကြိုင်ရွာ အုပ်ချုပ်ရေးမှူး မြင့်သိန်းကို ဒေသခံ ပြောက်ကျားတပ်ဖွဲ့များက ပစ်ခတ်တိုက်ခိုက်ခဲ့ပြီး သေနတ်ကျည် ၄ ချက်ထိမှန်ကာ ပွဲချင်းပြီး သေဆုံးခဲ့ကြောင်း သိရသည်။", "အဆိုပါ တိုက်ခိုက်မှုကို ဒေါင်းစစ်သည် ပြောက်ကျားတပ်ဖွဲ့ (နတ်မောက်)၊ Magway Guerrilla Warfare (မကွေး) တပ်ဖွဲ့က ပူးပေါင်း လုပ်ဆောင်ခဲ့ခြင်းဖြစ်ပြီး အုပ်ချုပ်ရေးမှူး မြသိန်းသည် ပြည်သူ များအပေါ် ဒုက္ခပေးခြင်းကို ကြိမ်ဖန်များစွာ ပြုလုပ်နေကြောင့် တိုက်ခိုက်ခဲ့ခြင်းဖြစ်ကြောင်း ဒေါင်းစစ်သည် ပြောက်ကျားတပ်ဖွဲ့က ရန်ကုန်ခေတ်သစ်သတင်းဌာနထံသို့ ပြောဆိုသည်။", "အလားတူ ဒီဇင်ဘာလ ၂၅ ရက်နေ့ နံနက် ၁၁ နာရီ ၃၅ မိနစ်အချိန် စစ်ကိုင်းတိုင်း၊ မုံရွာမြို့ သီရိရတနာဈေးမှ မြို့နယ်စည်ပင်ဌာနခွဲ၊ စျေးခေါင်း အောင်ဇော်ဝင်းကို အမည်မသိ လက်နက်ကိုင်တချို့က ဝင်ရောက်ပစ်ခတ်သဖြင့် သေဆုံးသွားကြောင်း သိရှိရသည်။", "“စျေးခေါင်းက အသံတိတ်သပိတ်တုန်းက စစ်တပ်နဲ့ပေါင်းပြီး‌ စျေးသည်တွေကို ခြိမ်းခြောက်တာမျိုးလုပ်ခဲ့ဖူးတယ်။ အခုလည်း စစ်တပ်နဲ့ရဲတွေဆီကို ပုံမှန် ဝင်ထွက်သွားလာနေတာ။ ဝင်ပစ်သွားတာက နေ့လယ်အချိန် ရုံးထဲ ဝင်ပစ်သွားတာ” ဟု စျေးသည်တစ်ဦးက ဆိုသည်။", "ဓာတ်ပုံ- မုံရွာမြို့ပေါ်တွင် ပစ်ခတ်ခံရပြီး သေဆုံးသွားသော စည်ပင်စျေးခေါင်း အောင်ဇော်ဝင်း။"]
https://yktnews.com/2024/09/181411/	ကျောက်ပန်းတောင်း-မိတ္တီလာလမ်းတွင် ဖရဲသီးသတင်းပေးချက်အရ ရဲ ၃ ဦးလိုက်ပါသော ကားကို ပစ်ခတ်တိုက်ခိုက်မှု ဒုရဲမှူး အောင်ကျော်ထွန်း၊ ဒုရဲအုပ် ရန်ရှင်းနှင့် တပ်ကြပ်မြတ်သူတို့ သေဆုံး၊ လက်နက် ၅ လက်၊ လက်ပစ်ဗုံးနှင့် ခဲယမ်းများ သိမ်းဆည်းရရှိ	["ကျောက်ပန်းတောင်း-မိတ္တီလာလမ်းတွင် ဖရဲသီးသတင်းပေးချက်အရ ရဲ ၃ ဦးလိုက်ပါသော ကားကို ပစ်ခတ်တိုက်ခိုက်မှု ဒုရဲမှူး အောင်ကျော်ထွန်း၊ ဒုရဲအုပ် ရန်ရှင်းနှင့် တပ်ကြပ်မြတ်သူတို့ သေဆုံး၊ လက်နက် ၅ လက်၊ လက်ပစ်ဗုံးနှင့် ခဲယမ်းများ သိမ်းဆည်းရရှိ", "ရန်ကုန်၊ စက်တင်ဘာ ၁", "မန္တလေးတိုင်း၊ ကျောက်ပန်းတောင်းမြို့နယ်၊ ကျောက်ပန်းတောင်း-မိတ္တီလာလမ်းတွင် ဖရဲသီးသတင်းပေးချက်အရ ရဲ ၃ ဦးလိုက်ပါသော ကားကို ပစ်ခတ်တိုက်ခိုက်ရာ ဒုရဲမှူး အောင်ကျော်ထွန်း၊ ဒုရဲအုပ် ရန်ရှင်းနှင့် တပ်ကြပ် မြတ်သူတို့ သေဆုံးပြီး လက်နက် ၅လက်၊ လက်ပစ်ဗုံးနှင့် ခဲယမ်းများအပါအဝင် ပစ္စည်းများ သိမ်းဆည်းရရှိကြောင်း အညာမြေပြည်သူ့ကာကွယ်ရေးတပ်ဖွဲ့-ကျောက်ပန်းတောင်းမှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဩဂုတ်လ ၃၁ ရက်နေ့ မြင်းခြံခရိုင်အထူးစစ်ဆင်ရေးအဖြစ် ဖရဲသီးသတင်း ပေးချက်အရအရ ကျောက်ပန်းတောင်း-မိတ္ထီလာ လမ်းပေါ်တွင်ရှောင်တခင်စစ်ဆေးရာ အကြမ်းဖက်စစ်ကောင်စီအဖွဲ့ဝင် ကားကို တားဆီးစစ်ဆေးခဲ့ကြောင်း၊ သို့ရာတွင် အသာတကြည်အစစ်ဆေးမခံဘဲ ထွက်ပြေးခဲ့ရာ ပြည်သူ့ကာကွယ်ရေးတပ်မတော်သားများက ပစ်ခတ်ဖမ်းဆီးရှင်းလင်းခဲ့ကြောင်း၊ ထိုပစ်ခတ်ဖမ်းစီးစဥ် အကြမ်းဖက်စစ်ကောင်စီဘက်မှ ဒုရဲမှူး အောင်ကျော်ထွန်း၊ ဒုရဲအုပ် ရန်ရှင်း၊ တပ်ကြပ်မြတ်သူတို့ သေဆုံးပြီး စီးနင်းလာသော Mark X အိမ်စီးကားမှာ လမ်းဘေးတိမ်းမှောက်ပျက်စီးခဲ့ကြောင်း သိရှိရသည်။", "“ကျောက်ပန်းတောင်း မြို့မစခန်းမှူးရယ်၊ သာယာအေး နယ်ထိန်း ဒုရဲအုပ်ရယ်၊ သူကပြောင်းလာတာ မကြားသေးဘူး။ ဘယ်သွားဖို့လည်းတော့ သေချာမသိဘူး ။ ကျနော်တို့ကလမ်းပေါ်မှာ စစ်ဆေးနေ တုန်း သူတို့ထဲက ဂန်းကိုင်ပြီး ကျည် ထိုးတာ အရင်မြင်လိုက်လို့ တန်းပစ်လိုက်တာ၊ ကံကောင်းသွား တာ၊ သူတို့ဘက်က ပြန်ပစ်ချိန်မရလိုက်ဘူး။ ကျောက်ပန်းတောင်း -တောင်ဦးလမ်းပိုင်းမှာပါ။” ဟု အညာမြေပြည်သူ့ကာကွယ်ရေးတပ်ဖွဲ့-ကျောက်ပန်းတောင်းမှ တာဝန်ရှိသူ ရန်ကုန်ခေတ်သစ် သတင်း ဌာန ထံသို့ ရှင်းလင်းပြောဆိုသည်။", "ထိုတိုက်ပွဲအတွင်းတွင် သေနတ် BA 72 ၁ လက်၊ BA 94 ၁ လက်၊ BA 93 ၁ လက်၊ ခြောက်လုံးပြူး ၂ လက်၊ လက်ပစ်ဗုံး ၁ လုံး နှင့် ငွေသားတချို့ အပါ အဝင် သက်ဆိုင်ရာ ဝန်ထမ်းကတ်တချို့ သိမ်းဆည်းရရှိခဲ့ကြောင်း သိရှိရသည်။", "အဆိုပါ တိုက်ခိုက်မှုကို အညာမြေပြည်သူ့ကာကွယ်ရေးတပ်ဖွဲ့-ကျောက်ပန်းတောင်း၊ ညောင်ဦးခရိုင် အမှတ် ၁ တပ်ရင်း၊ ကျောက်ပန်းတောင်းမြို့နယ် ပကဖ၊ မြင်းခြံခရိုင်အမှတ် ၁ တပ်ရင်း၊ မြင်းခြံခရိုင် အမှတ် ၂ တပ်ရင်း၊ တောင်သာမြို့နယ်ပကဖ နှင့် LACR (မြင်းခြံ) တို့ ပူးပေါင်းကာ တိုက်ခိုက်ခဲ့ခြင်း ဖြစ်ပြီး ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရ သည်။"]
https://yktnews.com/2024/08/180422/	ကျောက်ပန်းတောင်းတွင် ပြည်သူများကို နည်းမျိုးစုံဖြင့် နှိပ်စက်နေသည့် ကျောက်တံခါးရွာ အုပ်ချုပ်ရေးမှူး ဝင်းအောင် ပစ်ခတ်ခံရပြီး သေဆုံး၊ ကျည်ကာအင်္ကျီနှင့် ဓား ၁ ချောင်း သိမ်းဆည်းရရှိ	["ကျောက်ပန်းတောင်းတွင် ပြည်သူများကို နည်းမျိုးစုံဖြင့် နှိပ်စက်နေသည့် ကျောက်တံခါးရွာ အုပ်ချုပ်ရေးမှူး ဝင်းအောင် ပစ်ခတ်ခံရပြီး သေဆုံး၊ ကျည်ကာအင်္ကျီနှင့် ဓား ၁ ချောင်း သိမ်းဆည်းရရှိ", "ရန်ကုန်၊ ဩဂုတ် ၂၅", "မန္တလေးတိုင်း၊ ကျောက်ပန်းတောင်းမြို့နယ်တွင် ပြည်သူများကို နည်းမျိုးစုံဖြင့် နှိပ်စက်နေသည့် ကျောက်တံခါးရွာ အုပ်ချုပ်ရေးမှူး ဝင်းအောင်ကို ပစ်ခတ် တိုက်ခိုက်ရာ သေဆုံးခဲ့ကြောင်း Ah Nyar Myay People’s Defense Force- Kyaukpadaung အဖွဲ့က ပြောဆိုသည်။", "ဩဂုတ်လ ၂၃ ရက်နေ့ ညနေ ၃ နာရီခန့်တွင် ကျောက်ပန်းတောင်းမြို့နယ်၊ ကျောက်တံခါး(မြောက်)ကျေးရွာ အုပ်ချုပ်ရေးမှူး ဝင်းအောင်ကို Ah Nyar Myay People’s Defense Force- Kyaukpadaung အဖွဲ့က ပစ်ခတ်တိုက်ခိုက်ရာ ပွဲချင်းပြီးသေဆုံးခဲ့ကြောင်း သိရသည်။", "သေဆုံးသွားသော အုပ်ချုပ်ရေးမှူး ဝင်းအောင်သည် ကျောက်တံခါး(မြောက်)ကျေးရွာမှ ပြည်သူများကို အနိုင်ကျင့် ခြိမ်းခြောက်ခြင်းနှင့် ဒုက္ခပေးခြင်းများကို နည်းမျိုးစုံဖြင့် ပြုလုပ်နေသူဖြစ်ပြီး ဝင်းအောင်ထံမှ ကျည်ကာအင်္ကျီ ၁ ထည်၊ စစ်သုံးရေဗူး ၁ ဗူးနှင့် ဓား ၁ ချောင်းတို့ သိမ်းဆည်း ရရှိခဲ့ကြောင်း သိရှိရသည်။"]
https://yktnews.com/2025/03/207181/	ကျောက်ပန်းတောင်းတွင် လူငယ်များကို အတင်း အဓမ္မ ပေါ်တာဆွဲ ဖမ်းဆီးနေသည့် ပျူစောထီး ခေါင်းဆောင် ကျော်ဆန်းဝင်း ပစ်ခတ်ခံရပြီးသေဆုံး	["ကျောက်ပန်းတောင်းတွင် လူငယ်များကို အတင်း အဓမ္မ ပေါ်တာဆွဲ ဖမ်းဆီးနေသည့် ပျူစောထီး ခေါင်းဆောင် ကျော်ဆန်းဝင်း ပစ်ခတ်ခံရပြီးသေဆုံး", "ရန်ကုန်၊ မတ် ၁၁", "မန္တလေးတိုင်း၊ ကျောက်ပန်းတောင်းတွင် လူငယ်များကို အတင်း အဓမ္မ ပေါ်တာဆွဲ ဖမ်းဆီးနေသည့် ပျူစောထီး ခေါင်းဆောင် ကျော်ဆန်းဝင်း ကို ပစ်ခတ် တိုက်ခိုက်ရာ သေဆုံးခဲ့ကြောင်း Popa Production & Guerilla Force – PPGF တပ်ဖွဲ့မှ ရဲဘော်ဗျတ္တက ရန်ကုန်ခေတ်သစ် သတင်းဌာနထံသို့ ပြောဆိုသည်။", "မတ်လ ၁၀ ရက်နေ့ ညနေ ၄ နာရီခန့်တွင် ကျောက်ပန်းတောင်းမြို့နယ်၊ ပုပ္ပါးတွင် အခြေစိုက်သော အမှတ် ၇၈ ခြေလျင်တပ်ရင်းမှ ပြန်လာသည့် ပျူစောထီး ခေါင်းဆောင် ကျော်ဆန်းဝင်း (ခေါ်) ငချွန် ကို ပစ်ခတ် တိုက်ခိုက်ခဲ့ရာ ပွဲချင်းပြီးသေဆုံးခဲ့ကြောင်း သိရသည်။", "သေဆုံးသွားသော ပျူစောထီး ကျော်ဆန်းဝင်းသည် လူငယ်များကို စစ်မှုထမ်းရန် အတင်းအဓမ္မ ပေါ်တာဆွဲ ဖမ်းဆီးခြင်း၊ ကျေးရွာလျှပ်စစ်မီး ရန်ပုံငွေများကို အတင်းအဓမ္မ ကောက်ခံသိမ်းယူခြင်း၊ တော်လှန်ရေးရဲဘော်များနှင့် ဆက်စပ်သူများကို အကြမ်းဖက် စစ်တပ်ထံ သတင်းပေးတိုင်ကြား ဖမ်းဆီးခိုင်းခြင်းများကြောင့် တိုက်ခိုက်ခဲ့ခြင်းဖြစ်ကြောင်း သိရသည်။", "” သူ့အိတ်ထဲက မှတ်ပုံတင်ကဒ် နဲ့ ယာဉ်မောင်းလိုင်စင် သိမ်းဆည်းရရှိတယ်။ ကျောက်ပန်းတောင်း ၇၈ တပ်ရင်းက အပြန်ကို စောင့်ပြီး တိုက်ခိုက်ခဲ့တာ သူနဲ့အပေါင်းအပါတွေ သတိကြီးကြီးထားပါလို့ပဲ ပြောချင်ပါတယ်” ဟု Popa Production & Guerilla Force – PPGF တပ်ဖွဲ့မှ ရဲဘော်ဗျတ္တက ပြောဆိုသည်။", "အဆိုပါ တိုက်ခိုက်မှုကို Popa Production & Guerilla Force – PPGF တပ်ဖွဲ့မှ တော်လှန်ရေး ရဲဘော်များက ပြုလုပ်ခဲ့ခြင်းဖြစ်ပြီး အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။"]
https://yktnews.com/2025/02/202955/	ကျောက်ပန်းတောင်းနှင့် ကြို့ပင်ကောက်ရှိ ကျေးရွာတချို့ကို စစ်တပ်က စီးနင်းပြီး လူငယ်များကို စစ်မှုထမ်းအဖြစ် ဖမ်းဆီးခေါ်ဆောင်၊ မိတ္ထီလာတွင်လည်း ဘောလုံးကန်နေသည့် လူငယ် ၄ ဦး ပေါ်တာဆွဲ ဖမ်ဆီးခံရ	["ကျောက်ပန်းတောင်းနှင့် ကြို့ပင်ကောက်ရှိ ကျေးရွာတချို့ကို စစ်တပ်က စီးနင်းပြီး လူငယ်များကို စစ်မှုထမ်းအဖြစ် ဖမ်းဆီးခေါ်ဆောင်၊ မိတ္ထီလာတွင်လည်း ဘောလုံးကန်နေသည့် လူငယ် ၄ ဦးပေါ်တာဆွဲ ဖမ်ဆီးခံရ", "ရန်ကုန်၊ ဖေဖော်ဝါရီ ၈", "မန္တလေးတိုင်း၊ ကျောက်ပန်းတောင်းမြို့နယ်ရှိ ကျေးရွာ ၂ ရွာကို အကြမ်းဖက် စစ်တပ်က ဝင်ရောက် စီးနင်းပြီး လူငယ်များကိုစစ်မှုထမ်းအဖြစ် ဖမ်းဆီးသွားကြောင်း ဒေသ ပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၇ ရက်နေ့ မွန်းလွဲ ၃ နာရီ ၃၀ မိနစ်ခန့်အချိန် ကျောက်ပန်းတောင်းမြို့နယ်ရှိ အိုင်လျားမြောက်ရွာနှင့် အိုင်လျားတောင်ရွာကို အကြမ်းဖက် စစ်တပ်က ဝင်ရောက်စီးနင်းပြီး လူငယ် ၄ ဦးကို ပေါ်တာဆွဲ ဖမ်းဆီးခဲ့ကြောင်းသိရသည်။", "အကြမ်းဖက် စစ်တပ် စစ်ကြောင်းသည် ကျေးရွာနေ လူငယ်များဖြစ်သော ကိုမှတ်ကျော်၊ ကိုလှရွှေနှင့် အမည်မသိ လူငယ် ၂ ဦးကို ဖမ်းဆီးသွားပြီးနောက် ညနေ ပိုင်းတွင် လူငယ် ၁ ဦးလျှင် ငွေကျပ် သိန်း ၁၀၀ ဖြင့် ပြန်ရွေးခိုင်းနေကြောင်း၊ ထို့ပြင် စစ်ကောင်စီတ ပ်သားများသည် နေအိမ်အတွင်းရှိ ပြည်သူပိုင် ပစ္စည်းများကိုလည်း ကား ၃ စီးဖြင့် စိတ်ကြိုက်ယူဆောင်သွားကြောင်း သိရသည်။", "“ကျောက်ပန်းတောင်း မြို့နယ် အိုင်လျားမြောက်ရွာနဲ့ အိုင်လျားတောင်ရွာကို စစ်ခွေးတွေ ဝင်စီးတာပါ။ ကား ၃ စီးနဲ့ နေအိမ်တွေထဲလည်း ဝင်ရှာပါတယ်။ ရွှေတွေ ငွေတွေက အစ စစ်ခွေးတွေက သူတို့ စိတ်ကြိုက်ကို ယူဆောင်သွားတာပါ။ ပေါ်တာဆွဲ ဖမ်းဆီးသွားတဲ့ လူငယ် ၅ ဦးကိုလည်း သိန်း ၁၀၀ နဲ့ ပြန်ရွေးခိုင်းပါတယ်” ဟု ဒေသပြည်သူ တစ်ဦးက ပြောဆိုသည်။", "အလားတူ ပဲခူးတိုင်း၊ ကြို့ပင်ကောက်မြို့နယ်၊ ရှားဖြူကုန်းရွာကိုလည်း အကြမ်းဖက် စစ်တပ်က လူငယ်များကို ဝင်ရောက်ပေါ်တာဆွဲ ဖမ်းဆီးခြင်းကြောင့် ရွာလုံးကျွတ် ထွက်ပြေးတိမ်းရှောင်နေရကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၆ ရက်နေ့တွင် ကြို့ပင်ကောက်မြို့နယ်၊ ရှားဖြူကုန်းရွာကို အကြမ်းဖက် စစ်ကောင်စီ တပ်သားများ အင်အား ၄၀ ခန့်ဖြင့် ဝင်ရောက် စီးနင်းခဲ့သောကြောင့် ရွာလုံးကျွတ် ထွက်ပြေးတိမ်ရှောင်နေရခြင်းဖြစ်ကြောင်း၊ ရှားဖြူကုန်းရွာမှ လူငယ်များလည်း စစ်ကြောင်း ဝင်ရောက်လာချိန် အချိန်မီ ရှောင်တိမ်းနိုင်ခြင်းကြောင့် ပေါ်တာဆွဲ ဖမ်းဆီးခံရမှုမရှိကြောင်း သိရသည်။", "“ညနေ ၃ နာရီခွဲလောက်မှာ ရှားဖြူကုန်းရွာကို စစ်ခွေး အင်အား ၄၀ လောက်နဲ့ ဝင်ရောက် စီးနင်းတာပါ။ စစ်ခွေးတွေ ဝင်ရောက် စီးနင်းချိန် ပြည်သူတွေ ရွာလုံးကျွတ် ထွက်ပြေး တိမ်းရှောင်နိုင်ခဲ့လို့ ဖမ်းဆီးခံရသူ မရှိပါဘူး” ဟု ဒေသပြည်သူ တစ်ဦးက ပြောဆိုသည်။", "ထို့ပြင် မန္တလေးတိုင်း၊ မိတ္ထီလာမြို့နယ်၊ ကန်တောင်ရွာကိုလည်း အကြမ်းဖက် စစ်တပ်က ဝင်ရောက် စီးနင်းပြီး ဘောလုံးကန်နေသည့် လူငယ် ၄ ဦးကို ပေါ်တာဆွဲ ဖမ်းဆီးခဲ့ကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၅ ရက်နေ့တွင် မိတ္ထီလာမြို့နယ်၊ ရန်ကုန်-မန္တလေး လမ်းဟောင်းဘေးရှိ ကန်တောင်ရွာကို အကြမ်းဖက် စစ်တပ်က ဝင်ရောက် စီးနင်းပြီး လူငယ် ၄ ဦးကို ပေါ်တာဆွဲ ဖမ်းဆီးသွားခြင်းဖြစ်ကြောင်း၊ အဆိုပါ ပေါ်တာဆွဲ ဖမ်းဆီးခံရသော လူငယ် ၄ ဦးကို မည်သည့် နေရာ၍ ချုပ်နှောင်ထားသည်ကို မသိရှိရသေးဘဲ မိသားစုဝင်များက လိုက်လံစုံစမ်းနေဆဲဖြစ်ကြောင်း သိရသည်။", "“ရန်ကုန်-မန္တလး လမ်းဟောင်းဘေးက ကန်တောင်ရွာ ဘောလုံးကွင်းမှာ ဘောလုံးကန်နေတဲ့ လူငယ်တွေကို စစ်ခွေးတွေကို ညနေ ၅ နာရီ ၃၀ မိနစ်မှာ ဝင်ရောက် ပေါ်တာဆွဲတာ ဘောလုံးကွင်းကလလည်း လမ်းဟောင်းဘေးတင်ပဲ လူငယ်တွေလည်း ထွက်ပြေးတာတော့ လွတ်မြောက်တဲ့သူတွေလည်းရှိတယ်။ လူငယ် ၄ ဦးပါသွားတယ်။ ပါသွားတဲ့ သူတွေကို ဘယ်ခေါ်သွားလဲဆိုတာ အဆက်သွယ်မရသေးပါ” ဟု ဒေသပြည်သူ တစ်ဦးကပြောဆိုသည်။"]
https://yktnews.com/2023/03/93426/	ကျောက်ပန်းတောင်းနှင့် တောင်သာတွင် အုပ်ချုပ်ရေးမှူး ၂ ဦး ပစ်ခတ်ခံရပြီး သေဆုံး	["ကျောက်ပန်းတောင်းနှင့် တောင်သာတွင် အုပ်ချုပ်ရေးမှူး ၂ ဦး ပစ်ခတ်ခံရပြီး သေဆုံး", "ရန်ကုန်၊ မတ် ၂၀", "မန္တလေးတိုင်း၊ ကျောက်ပန်းတောင်းမြို့နယ်၊ မြင်သာတောင် ကျေးရွာ အုပ်ချုပ်ရေးမှူး လှိုင်းမင်းဦး ပစ် ခတ် ခံရပြီး သေဆုံးသွားကြောင်း ပုဂံပြည် ဘီလူးတပ်မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ၂၀ ရက်နေ့တွင် ကျောက်ပန်းတောင်းမြို့နယ်၊ မြင်သာတောင်ကျေးရွာ၊ အုပ်ချုပ်ရေးမှူး လှိုင်မင်းဦးကို ပုဂံပြည် ဘီလူးတပ်ဖွဲ့က ပစ်ခတ် တိုက်ခိုက်ခဲ့ပြီး သေနတ်ကျည် ၃ ချက် ထိမှန်ကာ ပွဲချင်းပြီး သေဆုံးခဲ့ကြောင်း သိရသည်။", "သေဆုံးသွားသော လှိုင်မင်းဦးသည် မြင်သာတောင် ကျေးရွာမှ လူငယ် ၅ ဦးကို ပျူစောထီး သင်တန်းတက်ခိုင်းပြီး လက်နက် ရရှိရန် ဆောင်ရွက်ပေးခဲ့ကြောင်း၊ ကျေးရွာနေ ပြည်သူများဆီမှ အတင်းအဓမ္မ မီတာကောက်ခြင်း၊ မြင်သာတောင်ကို စစ်ကြောင်းထိုးလာသည့် စစ်သားများအား လမ်းပြပြုလုပ်ခြင်းများ လုပ်ဆောင်ကြောင်း သိရသည်။", "အလားတူ မန္တလေးတိုင်း၊ တောင်သာမြို့နယ်၊ မကျီးပင်ရွာ အုပ်ချုပ်ရေးမှူး သာမောင်ကို ယနေ့ မတ်လ ၂၀ ရက်နေ့တွင် တောင်သားတော်လှန်ရေး အင်အား စု နှင့် ပုဂံပြည် ဘီလူးတပ်တို့က ပစ်ခတ် တိုက်ခိုက်ခဲ့ပြီး ပွဲချင်းပြီးသေဆုံးခဲ့ကြောင်း၊ သေဆုံးသွားသော သာမောင်သည် မိုင်းကွင်းများကို စစ်သားများအား လိုက်ပြခြင်း၊ ကျေးရွာနေပြည်သူများကို ဖိနှိပ်ခြင်းများကြောင့် ပစ်ခတ်တိုက်ခိုက် ခဲ့ခြင်းဖြစ်ကြောင်း ပုဂံပြည် ဘီလူးတပ်ဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2024/09/181505/	ကျောက်ပန်းတောင်းမြို့နယ်နှင့် ထီးချိုင့်မြို့နယ်တို့ကို ယနေ့ ညပိုင်း စစ်ကောင်စီက တိုက်လေယာဉ်ဖြင့် ဗုံးကျဲမှု ပြည်သူများ ထိခိုက်သေဆုံးမှုများရှိနေ	["ကျောက်ပန်းတောင်းမြို့နယ်နှင့် ထီးချိုင့်မြို့နယ်တို့ကို ယနေ့ ညပိုင်း စစ်ကောင်စီက တိုက်လေယာဉ်ဖြင့် ဗုံးကျဲမှု ပြည်သူများ ထိခိုက်သေဆုံးမှုများရှိနေ", "ရန်ကုန်၊ စက်တင်ဘာ ၁", "မန္တလေးတိုင်း၊ ကျောက်ပန်းတောင်းမြို့နယ်နှင့် စစ်ကိုင်းတိုင်း၊ ထီးချိုင့်မြို့နယ်တို့ကို ယနေ့ ညပိုင်း စစ်ကောင်စီက တိုက်လေယာဉ်များဖြင့် ဗုံးကျဲချခဲ့ရာ ပြည်သူများထိခိုက်သေဆုံးများရှိနေကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုကြသည်။", "ယနေ့စက်တင်ဘာလ ၁ ရက်နေ့ ည ၇ နာရီအချိန် မန္တလေးတိုင်း မြင်းခြံခရိုင် ကျောက်ပန်းတောင်းမြို့နယ် ဒီဒုတ်ကုန်းကျေးရွာအုပ်စုရှိ သနပ်ပင်ကျေးရွာ နှင့် မြင်းခြံကုန်းကျေးရွာများကို စစ်ကောင်စီက လေကြောင်းမှတစ်ဆင့် ဗုံးကျဲချခဲ့ရာ ကျေးရွာနေ ပြည်သူများ ထိခိုက်သေဆုံးမှုများရှိပြီး ထိခိုက်ပျက်စီးမှုများရှိကြောင်း သိရှိရသည်။", "“ဂျက်ဖိုက်တာနဲ့ ဗုံး ၄ လုံးကျဲချတာ။ လူ ၄ ဦးသေဆုံးပါတယ်။ အမျိုးသမီး ၃ ဦး၊ အမျိုးသား ၁ ဦးပါ။ ကလေး ၁ ဦး ခြေပြတ်လက်ပြတ်ဖြစ်ပါတယ်” ဟု ဒေသပြည်သူတစ်ဦး က ဆိုသည်။", "အလားတူ ယနေ့ ညနေပိုင်း စစ်ကိုင်းတိုင်း၊ ထီးချိုင့်မြို့နယ်၊ အရှေ့ဘက်ကမ်း မောင်းကုန်းကျေးရွာ၊ စျေးအတွင်းသို့ စစ်ကောင်စီက တိုက်လေယာဉ်ဖြင့် ဗုံးကျဲသွားရာ လတ်တလော ပြည်သူ ၁ ဦးသေဆုံးသည်ဟု သိရှိရပြီး အခြားထိခိုက်သေဆုံးများလည်းရှိကြောင်း သိရှိရသည်။", "“ညနေက ထီးချိုင့် အရှေ့ဘက်ကမ်း မောင်းကုန်းရွာ လူစည်ကားရာ လမ်းဘေးစျေးအရှေ့ ပိပိရိရိ (ထမင်းဆိုင် )အရှေ့တည့်တည့်ကို လေယာဉ်ဗုံးကျဲသွားပါတယ်။ ကသာမြို့နယ် အင်းရွာသား တစ်ယောက် သေဆုံးပြီး ကသာနယ်သားတော်တော်များများ စျေးဝယ်သွားချိန် ကြံတောင်သူများ သကြားစက်သို့ သွားချိန်နဲ့ဆုံပြီး ဗုံးကျဲချတာ။ သေဆုံး/ထိခိုက် ဉီးရေ အတိအကျမသိရသေးပါ။ စစ်ခွေးတွေကတော့ မဲမဲမြင်ရာ အကုန်ကျဲနေတယ်။ တချို့အလောင်းတွေက တစစီကောက်နေရတယ်” ဟု ထီးချိုင့်မြို့နယ်မှ သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "အကြမ်းဖက်စစ်ကောင်စီက ယခုရက်ပိုင်းအတွင်း လေကြောင်းတိုက်ခိုက်မှုများကို အရှိန်အဟုန်မြှင့်လုပ်ဆောင်လာပြီး ပြည်သူများထိခိုက်သေဆုံးမှုနှင့် အိုးအိမ်စည်းစိမ်းများ ပျက်စီးမှုများလည်းများပြားလာကြောင်း သိရှိရသည်။", "ဓာတ်ပုံ- အကြမ်းဖက်စစ်ကောင်စီတပ်၏ ညပိုင်း ပျံသန်းနေသော တိုက်လေယာဥ်တစ်စီး။ (ပုံအဟောင်းဖြစ်ပါသည်။)"]
https://yktnews.com/2025/05/213618/	ကျောက်ပန်းတောင်းမြို့နယ်အတွင်း စစ်ကြောင်းထိုးလာသည့် စစ်တပ်က ပြည်သူ ၁ ဦးကို လည်လှီးသတ်ပြီး ထန်းတက်နေသူ ၁ ဦးကိုလည်း ပစ်ခတ် သတ်ဖြတ်၊ ပြည်သူ ၃၀ ကျော်ကိုလည်း လူသားဒိုင်းအဖြစ် ဖမ်းဆီးသွား	["ကျောက်ပန်းတောင်းမြို့နယ်အတွင်း စစ်ကြောင်းထိုးလာသည့် စစ်တပ်က ပြည်သူ ၁ ဦးကို လည်လှီးသတ်ပြီး ထန်းတက်နေသူ ၁ ဦးကိုလည်း ပစ်ခတ် သတ်ဖြတ်၊ ပြည်သူ ၃၀ ကျော်ကိုလည်းလူသားဒိုင်းအဖြစ် ဖမ်းဆီးသွား", "ရန်ကုန်၊ မေ ၆", "မန္တလေးတိုင်း၊ ကျောက်ပန်းတောင်းမြို့နယ်အတွင်း စစ်ကြောင်းထိုးလာသည့် အကြမ်းဖက် စစ်တပ်က ပြည်သူ ၁ ဦးကို လည်လှီးသတ်ပြီး ထန်းတက်နေသူ ၁ ဦးကိုလည်း ပစ်ခတ် သတ်ဖြတ်ခဲ့ကြောင်း ညောင်ဦးခရိုင် ပကဖ မှ တာဝန်ရှိသူ တစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "မေလ ၂ ရက်နေ့တွင် ငါ့သရောက်မြို့မှ ကျောက်ပန်းတောင်းမြို့နယ်၊ ကမ်းဖြူကျေးရွာကို ထွက်လာသော အကြမ်းဖက် စစ်တပ် စစ်ကြောင်းသည် ပြည်သူ ၂ ဦးကို ဖမ်းဆီးသတ်ဖြတ်ပြီး ပြည်သူ ၃၀ ကျော်ကို လူသားဒိုင်းအဖြစ် ဖမ်းဆီးသွားကြောင်း သိရသည်။", "ယင်း စစ်ကြောင်းသည် မေလ ၄ ရက်နေ့တွင် ကမ်းဖြူကျေးရွာ လယ်ပြင်သာ တဲတိုက်တွင် ထန်းတက်နေသော ပြည်သူ ၁ ဦးကို လိုက်လံ ဖမ်းဆီးစဥ် သေနတ်ဖြင့် လိုက်လံ ပစ်ခတ်ခြင်းကြောင့် ပေါင်နှင့် ဝမ်းဗိုက်တွင် သေနတ်ကျည် ထိမှန်ပြီး ဒဏ်ရာရရှိကာ သေဆုံးခဲ့ကြောင်း သိရှိရသည်။", "မေလ ၅ ရက်နေ့တွင် နံနက်ပိုင်းတွင် ကမ်းဖြူကျေးရွာတွင် နေထိုင်သော ကိုအောင်ဆန်းဝင်းကို အကြမ်းဖက် စစ်ကောင်စီ တပ်သားများက ဖမ်းဆီးပြီး ခြေကို ကြိုးတုပ်ချည်နှောင်ပြီး ဝမ်းဗိုက်ကို ဓားဖြင့် ထိုးသွင်းကာ လည်လှီး သတ်ဖြတ်ခဲ့ကြောင်း သိရသည်။", "ထို့ပြင် ယင်းအကြမ်းဖက် စစ်တပ် စစ်ကြောင်းသည် ငါ့သရောက်မြို့ရှိ အို့ရင်း၊ ကြို့ပင်သာ၊ ထောက်ဝ၊ ကမ်းဖြူ၊ ကြီးကန်၊ ကူတော ရွာတို့မှ ပြည်သူ ၃၀ ကျော်ကိုလည်း လူသားဒိုင်း အဖြစ် ခေါ်ဆောင်ခဲ့ကြောင်း သိရှိရသည်။", "“စစ်ခွေး စစ်ကြောင်းက ငါ့သလောက်မြို့ထဲက ထွက်လာထဲက ပြည်သူတွေကို လူသားဒိုင်းအဖြစ် ဖမ်းဆီးခေါ်ဆောင်သွားတာ အမျိုးသားတွေကြီးပဲဖမ်းသွားတာ ထန်းတက်နေတဲ့ ပြည်သူ ၁ ဦးကိုလည်း စစ်ခွေးတွေက လိုက်ဖမ်းတာ ဖမ်းတော့ သူက ထွက်ပြေးတယ်။ ပြေးတော့ နောက်ကလိုက်ပစ်လို့ ကျည်ထိမှန်ပြီးသေဆုံးတာ ဖမ်းဆီးခံရတဲ့ သူတွေထဲကမှ ကိုအောင်ဆန်းဝင်းကို ကြိုးချည်ပြီး ဗိုက်ကိုဓားနဲ့ ထိုးတယ်။ ပြီးတော့ လည်လှီးသတ်ဖြတ်သွားတာ” ဟု ညောင်ဦးခရိုင် ပကဖ မှ တာဝန်ရှိသူ တစ်ဦးက ပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် လက်ရှိချိန်တွင် ငါ့သရောက်မြို့ကို ပြန်လည် ဆုတ်ခွာသွားပြီး အင်အားများ ထပ်မံ ဖြည့်တင်းနေကြောင်း သိရသည်။"]
https://yktnews.com/2023/08/117358/	ကျောက်ပန်းတောင်းမြို့နယ်၊ ကမ္ဘာတဲရွာမှ ရွာသား ကိုဇော်ဝင်းမောင်ကို စစ်တပ်က အကြောင်းမဲ့ သတ်ဖြတ်ပြီး အလောင်းကို ငွေဖြင့် ရွေးယူခိုင်	["ကျောက်ပန်းတောင်းမြို့နယ်၊ ကမ္ဘာတဲရွာမှ ရွာသား ကိုဇော်ဝင်းမောင်ကို စစ်တပ်က အကြောင်းမဲ့ သတ်ဖြတ်ပြီး အလောင်းကို ငွေဖြင့် ရွေးယူခိုင်း", "ရန်ကုန်၊ ဩဂုတ် ၉", "မန္တလေးတိုင်း ကျောက်ပန်းတောင်းမြို့နယ် ကမ္ဘာတဲကျေးရွာမှ ပြည်သူ ၁ ဦးကို အကြမ်းဖက်စစ်တပ်မှာ ဩဂုတ်လ ၄ ရက်နေ့တွင် အကြောင်းမဲ့ ပစ်သတ် သွား ကြောင်း ဒေသပြည်သူများက ရန်ကုန်ခေတ်သစ်သတင်းဌာနသို့‌ ပြော ကြား သည်။", "သေဆုံးသူမှာ ကိုဇော်ဝင်းမောင်ဖြစ်ပြီး အကြမ်းဖက်စစ်တပ် ရွာထဲ ဝင်လာ၍ ကြောက်လန့်တကြားဖြင့် တောထဲတွင် သွားအိပ်ခဲ့ကြောင်း၊ နံနက် ၅ နာရီခွဲ အချိန် စစ်တပ်က တောနင်း၍ ရှာဖွေမှုများလုပ်စဉ် အကြမ်း ဖက်စစ်သား များနှင့် တွေ့ပြီး ပစ်သတ်ခံရခြင်းဖြစ်ကြောင်း သိရှိရသည်။", "“အလောင်းကို လက်ပန်ပျား သယ်သွားပြီး ရွေးလို့ရတယ်လို့တော့ ကျေးရွာ လူကြီးထံ အကြောင်းကြားပါတယ်။ ရွာသူ ရွာသားတွေက ပြန်လိုချင်ပေမယ့် မရွေးရဲလို့ မရွေးဘဲနေလိုက်ပါတယ်ခင်ဗျာ။ သေဆုံးသူမှာ တနှစ်ခွဲခန့် သမီးလေး နဲ့ အမေအို၊ ဇနီးတို့ကျန်ရှိပါတယ်” ဟု ဒေသပြည်သူတစ်ဦးက ရန်ကုန်ခေတ်သစ် မီဒီယာသို့ ပြောကြားသည်။", "အကြမ်းဖက်စစ်တပ်သည် ကမ္ဘာတဲ ကျေးရွာသို့ PDF များရှိသည်ဟုဆိုကာ မကြာခဏဆိုသလို လာရောက်လေ့ရှိကြောင်း၊ အဆိုပါ ကျေးရွာအတွင်းတွင် ပြည်သူ့ကာကွယ်ရေးတပ်ဖွဲ့များ မရှိဘဲ သာမန် တောင်သူများသာ ရှိကြောင်း ဒေသပြည်သူများက ရန်ကုန်ခေတ်သစ်သတင်းဌာနသို့ ပြောကြားသည်။", "ဓာတ်ပုံ- စစ်တပ်၏ သတ်ဖြတ်မှုခံခဲ့ရသော ကမ္ဘာတဲကျေးရွာမှ ကိုဇော်ဝင်း မောင်။"]
https://yktnews.com/2023/06/107224/	ကျောက်ပန်းတောင်းမြို့ရှိ ကျေးရွာ ၃ ရွာမှ အုပ်ချုပ်ရေးမှူးများက လူငယ်များကို လိမ်လည်၍ ပြည်သူ့စစ် သင်တန်း ပို့ဆောင်	["ကျောက်ပန်းတောင်းမြို့ရှိ ကျေးရွာ ၃ ရွာမှ အုပ်ချုပ်ရေးမှူးများက လူငယ်များကို လိမ်လည်၍ ပြည်သူ့စစ် သင်တန်း ပို့ဆောင်", "ရန်ကုန်၊ ဇွန် ၁၂", "မန္တလေးတိုင်း၊ ကျောက်ပန်းတောင်းမြို့နယ်တွင်းရှိ ကျေးရွာများမှ အကြမ်းဖက် စစ်တပ်ခန့် အုပ်ချုပ်ရေးမှူးများက ကျေးရွာအတွင်းရှိ လူငယ်များကို လိမ်လည်၍ ပြည်သူ့စစ်သင်တန်းကို ပို့ဆောင်နေကြောင်း ဒေသပြည်သူများက ရန်ကုန်ခေတ်သစ်သတင်းဌာနသို့‌ ပြောကြားသည်။", "လူငယ်များကို လိမ်လည်၍ ပြည်သူ့စစ်သင်တန်းသို့ ပို့နေသည့် အုပ်ချုပ်ရေးမှူးများမှာ ငါးရှန်တောင်ရွာ၊ ကျွဲတလင်းရွာ၊ ရေးဆုံးရွာတို့မှ အုပ်ချုပ်ရေးမှူးများဖြစ်ကြောင်း သိရှိရသည်။", "ငါးရှန်တောင်ကျေးရွာ၏ အကြမ်းဖက် စစ်တပ်ခန့် အုပ်ချုပ်ရေးမှူး ကွာတားမှ လူငယ် ၁၂ ဦး၊ ကျွဲတလင်းကျေးရွာ၏ အုပ်ချုပ်ရေးမှူး ရဲစိန် မှ လူငယ် ၅ ဦး၊ ရေးဆုံးရွာ၏ အုပ်ချုပ်ရေးမှူး ဘိုဦး မှ လူငယ် ၅ ဦးကို လိမ်လည်၍ စစ်တပ်၏ ပြည်သူ့စစ်သင်တန်းသို့ ပို့ဆောင်ခဲ့ခြင်းဖြစ်ကြောင်း သိရသည်။", "“စစ်တပ်ခန့်တဲ့ အုပ်ကြီးတွေက လိမ်ခေါ်ပြီး ပြည်သူ့စစ်ထဲပို့တာ ရွာအုပ်ကြီးက ဘာမှမဖြစ်ဘူး လိုက်ခဲ့ကြဆိုပြီး လူငယ်တွေကို ညာခေါ်ပြီး စစ်တပ်ထံ အပ်နှံခဲ့တယ်။ လူငယ်တွေရဲ့ မိဘတွေက စနေနေ့မှ အဖြစ်မှန် သိကြရပြီး စိတ်ပူကြပါတယ်” ဟု ဒေသ ပြည်သူ တစ်ဦးက ရန်ကုန်ခေတ်သစ်သို့ ပြောပြသည်။", "အကြမ်းဖက် စစ်တပ်၏ ပြည်သူ့စစ် သင်တန်းကို တက်ရောက်ရန် ကျေးရွာများအတွင်းရှိ ပြည်သူများကို အုပ်ချုပ်ရေးမှူးများက လိုက်လံ ခေါ်ဆောင်သော်လည်း တက်ရောက်မည့်သူ မရှိသောကြောင့် အုပ်ချုပ်ရေးမှူးများက လိမ်လည်၍ သင်တန်းပို့နေခြင်းဖြစ်ကြောင်း သိရှိရသည်။", "“ရွာတွေကို ခေါ်နေတာ တက်သူမရှိလို့ စစ်တပ်က စိတ်ဆိုးသွားတယ်။ နောက်တစ်ခေါက်လာရင် ဒီလိုမလာတော့ဘူးလို့ ခြိမ်းခြောက်သွားတယ်။ သင်တန်းသွားတဲ့ လူငယ်တွေကတော့ ရွာပြန်ရောက်ကြတယ်” ဟု ဒေသပြည်သူများက ရန်ကုန်ခေတ်သစ်သတင်းဌာနသို့ ပြောကြားသည်။"]
https://yktnews.com/2025/01/198310/	ကျောက်ပန်းတောင်း၊ ဆည်ရွာတွင် စစ်တပ်က အသက် ၄၄ နှစ်အရွယ် ကိုမင်းအောင် ကို ပစ်သတ်၊ ဖြူးနှင့် ညောင်လေးပင်တွင် စစ်တပ်၏ ပစ်ခတ်တိုက်ခိုက်မှုကြောင့် ပြည်သူ ၂ ဦးသေဆုံးပြီး ၆ ဦး ဒဏ်ရာရ	["ကျောက်ပန်းတောင်း၊ ဆည်ရွာတွင် စစ်တပ်က အသက် ၄၄ နှစ်အရွယ် ကိုမင်းအောင် ကို ပစ်သတ်၊ ဖြူးနှင့် ညောင်လေးပင်တွင် စစ်တပ်၏ ပစ်ခတ်တိုက်ခိုက်မှုကြောင့် ပြည်သူ ၂ ဦးသေဆုံးပြီး ၆ ဦးဒဏ်ရာရ", "ရန်ကုန်၊ ဇန်နဝါရီ ၅", "မန္တလေးတိုင်း၊ ကျောက်ပန်းတောင်းမြို့နယ်၊ ဆည်ရွာတွင် အကြမ်းဖက် စစ်တပ်က အသက် ၄၄ နှစ်အရွယ် ကိုမင်းအောင် ကို ပစ်သတ်ခဲ့ကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဇန်နဝါရီလ ၃ ရက်နေ့တွင် ကျောက်ပန်းတောင်းမြို့နယ်၊ ဆည်ကျေးရွာကို အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ ဝင်ရောက် စီးနင်းပြီး ကျေးရွာနေ ပြည်သူ အသက် ၄၄ နှစ်အရွယ် ကိုမင်းအောင်ကို ပစ်သတ်ခဲ့ခြင်းဖြစ်ကြောင်း သိရသည်။", "“ကျောက်ပန်းတောင်းမြို့နယ် ဆည်ကျေးရွာမှာ တိုက်ပွဲဖြစ်ပွားခြင်းမရှိဘဲနဲ့ အသက် ၄၄ နှစ် အရွယ် ကိုရင်ကြီး (ခေါ်) ကိုမင်းအောင်ကို စစ်ခွေးတွေက ပစ်သတ်လို့ သေဆုံးသွားတယ်။ ကိုရင်ကြီးက ခရမ်းချဥ်ခင်း အသွားကြည့်ပြီး ပြန်အလာမှာ စစ်ခွေးတွေနဲ့ တွေ့ပြီး ပစ်သတ်ခံရတာ” ဟု ဒေသပြည်သူ တစ်ဦးက ပြောဆိုသည်။", "အလားတူ ပဲခူးတိုင်း၊ ဖြူးမြို့နယ်၊ ထန်းကုန်းရွာကို အကြမ်းဖက် စစ်တပ်က ပစ်ခတ်သော လက်နက်ကြီး ကျရောက် ပေါက်ကွဲမှုကြောင့် ပြည်သူ ၂ ဦး သေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဒီဇင်ဘာလ ၂၆ ရက်နေ့ နံနက် ၁၀ နာရီခန့်တွင် မျက်နီကွင်းရွာ ထိတွေ့တိုက်ပွဲ ဖြစ်ပွားနေစဉ်၌ အကြမ်းဖက် စစ်တပ်၏ ခလရ ၇၃ တပ်ရင်း နှင့် ကန်ကလေးမှ စစ်ကောင်စီ တပ်သားများ ပစ်ခတ်သော လက်နက်ကြီးကျည်သည် ထန်းကုန်းကျေးရွာအတွင်း ကျရောက်ပေါက်ကွဲခဲ့ပြီး ကျေးရွာနေပြည်သူ အသက် ၂၅ နှစ်အရွယ်နှင့် အသက် ၅၂ နှစ်အရွယ် ဒေါ် ရင်းကူမာရီတို့ လက်နက်ကြီး ကျည်စ ထိမှန်၍ နေရာမှာတင် ပွဲချင်းပြီး သေဆုံးခဲ့ကြောင်း၊ ထို့ပြင် ကလေးငယ် ၁ ဦးလည်း ထိခိုက်ဒဏ်ရာရရှိခဲ့ကြောင်း သိရသည်။", "ထို့ပြင် ပဲခူးတိုင်း၊ ညောင်လေးပင်ခရိုင်ရှိ ကျေးရွာများကို အကြမ်းဖက် စစ်တပ်က လေယာဉ်ဖြင့် ဗုံးကျဲတိုက်ခိုက်ခြင်း၊ ဒရုန်းဖြင့်ပစ်ခတ်ခြင်း၊ လက်နက်ကြီးဖြင့် ပစ်ခတ်ခြင်းနှင့် မိုင်းထောင်ထားမှုကြောင့် ပြည်သူ ၅ ဦး ထိခိုက် ဒဏ်ရာရရှိခဲ့ကြောင်း KNU ဗဟိုက တရားဝင် သတင်းထုတ်ပြန်သည်။", "လယ်ဒိုမြို့နယ်တွင် ဇန်နဝါရီလ ၁ ရက်နေ့ ည ၉ နာရီ ၃၀ မိနစ်ခန့်၌ တကော်ဒဲကျေးရွာနှင့် ဃဲဒဲကျေးရွာ အတွင်းကို အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်ခဲ့ခြင်းကြောင့် ဃဲဒဲကျေးရွာတွင်နေထိုင်သည့် စောသွဲဂေဟဲ၏ နေအိမ် ၁ လုံး နှင့် တကော်ဒဲ ကျေးရွာတွင် နေထိုင်သည့် စောဘရော်၏ နေအိမ် ၁ လုံးတို့ ထိခိုက်ပျက်ဆီး ခဲ့ရကြောင်း၊ ယင်းနေ့ နံနက် ၁၀ နာရီခန့်တွင်လည်း ကျောက်တံခါးတွင် နေထိုင်သည့် ဦးစီနန်ရာအင်သည် ဘုရားဇီးကုန်းရွာအနီးတွင် အကြမ်းဖက် စစ်တပ်က ထောင်ထားသော မိုင်းနင်းမိပြီး ခြေနှစ်ဖက် ဆုံးရှုံးခဲ့ကြောင်း သိရသည်။", "ဆောထိမြို့နယ်တွင် ဇန်နဝါရီလ ၁ ရက်နေ့ မွန်းလွဲ ၂ နာရီခန့်တွင် အကြမ်းဖက် စစ်တပ်၏ ပိန်းဇလုပ် အခြေစိုက် ခလရ ၂၆၄ တပ်ရင်းက ဒရုန်းဖြင့် အောပဝါး ကျေးရွာအတွင်းကို ဗုံးသီး ၂ လုံး ကျဲချခဲ့ပြီး ကျေးရွာ အတွင်းနေထိုင်သည့် အသက် ၆၂ နှစ်အရွယ် စောဘလယ် နှင့် အသက် ၅၅ နှစ်အရွယ် နန်းမီဖူး တို့ ထိခိုက် ဒဏ်ရာရရှိခဲ့ကြောင်း သိရှိရသည်။", "မူးမြို့နယ်တွင်လည်း ဒီဇင်ဘာ ၃၁ ရက်နေ့ မွန်းလွဲ ၃ နာရီ ၃၀ မိနစ်ခန့်တွင် အုတ်ဖြတ်တွင် အခြေစိုက်ထားသော အကြမ်းဖက် စစ်ကောင်စီ တပ်သားများက ၁၂၀ မမ လက်နက်ကြီး ၂ လုံး ပစ်ခတ်ခဲ့ရာ ကြက်တက်ညောင်ပင် ကျေးရွာ အတွင်း ကျရောက် ပေါက်ကွဲခဲ့ပြီး ၎င်းကျေးရာတွင် နေထိုင်သည့် အသက် ၃၈ နှစ်အရွယ် ဒေါ်စုဝင်းနှင့် အသက် ၄၅ နှစ်အရွယ် ဦးမိုးနိုင်တို့ ထိခိုက် ဒဏ်ရာရရှိခဲ့ကြောင်း သိရသည်။"]
https://yktnews.com/2023/05/100561/	ကျောက်ပန်းတောင်း၊ ပွေးကျစ် ရဲစခန်းကို PDF က တိုက်ခိုက်မှု ရဲမိသားစုဝင် ၂ ဦးသေဆုံးပြီး စခန်းမှူး ရဲအုပ်မျိုးလွင်နှင့် ရဲတပ်ကြပ်ကြီး အောင်အောင်တို့ ပျောက်ဆုံးနေဟု ပြည်ထဲရေး ဝန်ကြီးဌာနပြော	["ကျောက်ပန်းတောင်း၊ ပွေးကျစ် ရဲစခန်းကို PDF က တိုက်ခိုက်မှု ရဲမိသားစုဝင် ၂ ဦးသေဆုံးပြီး စခန်းမှူး ရဲအုပ်မျိုးလွင်နှင့် ရဲတပ်ကြပ်ကြီး အောင်အောင်တို့ ပျောက်ဆုံးနေဟု ပြည်ထဲရေး ဝန်ကြီးဌာနပြော", "ရန်ကုန်၊ မေ ၂", "မန္တလေးတိုင်း၊ ကျောက်ပန်းတောင်းမြို့နယ်၊ ပွေးကျစ်ရဲစခန်းကို PDF တပ်ဖွဲ့များက ယနေ့ ဝင်ရောက် တိုက်ခိုက်ရာရဲမိသားစုဝင် ၂ ဦးသေဆုံးပြီး စခန်းမှူးနှင့် တပ်ကြပ်ကြီးတို့ ပျောက်ဆုံးလျက်ရှိကြောင်း ပြည်ထဲရေး ဝန်ကြီးဌာနဘက်က ပြောဆိုသည်။", "မေလ၂ ရက်နေ့ မွန်းလွဲ ၂ နာရီခန့်တွင် ကျောက်ပန်းတောင်းမြို့နယ်၊ ပွေးကျစ်နယ်မြေရဲစခန်းကို PDF တပ်ဖွဲ့များက ဝင်ရောက် တိုက်ခိုက်ခဲ့ရာ င့် ရဲတပ်ကြပ် ဝင်းမြင့်၏ဇနီး မဥမ္မာဝင်း နှင့်သားဖြစ်သူ မောင်ဝေထူးတို့မှာ အခင်းဖြစ်နေရာတွင် သေနတ်ဒဏ်ရာများဖြင့် သေဆုံးခဲ့ပြီး ရဲတပ်ကြပ်ကြီး ရဲဝင်းမှာ သေနတ်ဒဏ်ရာများရရှိ၍ ကျောက်ပန်းတောင်း မြို့နယ်ပြည်သူ့ဆေးရုံသို့ ပို့ဆောင်ထားကြောင်း၊ စခန်းမှူး ရဲအုပ် မျိုးလွင်နှင့် ရဲတပ်ကြပ်ကြီး အောင်အောင် တို့ ပျောက်ဆုံးလျက်ရှိကြောင်း သိရှိရသည်။", "ရဲစခန်းအတွင်းရှိ အဆောက်အဦးများနှင့် မော်တော်ယာဉ်များလည်း မီးရှို့ဖျက်ဆီးခံရကြောင်း ၊ PDF တပ်များက ဝင်ရောက်တိုက်ခိုက်ချိန်တွင် ပွေးကျစ်နယ်မြေရဲစခန်းတွင် အင်အား ၁၃ ဦးရှိသည့်အနက် ၈ ဦးမှာ ကျောက်ပန်းတောင်း မြို့နယ်တရားရုံးချိန်းသို့ သွားရောက်နေပြီး စခန်းတွင်အင်အား ၅ ဦးသာ ရှိနေသည့်အချိန်ဖြစ်ကြောင်း၊ PDF တပ်များက လက်ပစ်ဗုံး၊ သေနတ်များဖြင့် ဆက်တိုက်ပစ်ခတ်ခဲ့ပြီး နယ်မြေ ရဲစခန်းအား ဝင်ရောက်စီးနင်းခဲ့ခြင်းဖြစ်ကြောင်း ပြည်ထဲရေးသတင်းရင်းမြစ်က ပြောသည်။", "တိုက်ခိုက်မှု ဖြစ်ပွားပြီးနောက် စစ်ကူလွှတ်ရန် အတွက် အထိုင်တပ်ရင်းများဖြစ်သော အမှတ် ၆၀၉ ဒုံးတပ်ရင်း၊ အမှတ် ၂၁ တပ်မတော် ကာကွယ်ရေး ပစ္စည်းထုတ်လုပ်စက်ရုံနှင့် မြို့နယ် ရဲတပ်ဖွဲ့က စစ်ကူ သွားရောက်ခဲ့ကြောင်း၊ PDF တပ်ဖွဲ့ဝင်များ ပြန်လည် ဆုတ်ခွာသွားချိန်မှ စစ်ကူများ ရောက်ရှိခဲ့ခြင်း ဖြစ် ကြောင်း သိရသည်။"]
https://yktnews.com/2023/05/100680/	ကျောက်ပန်းတောင်း၊ ပွေးကျစ်ရဲစခန်းကို PDF က ဝင်ရောက် တိုက်ခိုက်မှု ရဲ ၂ ဦးသေဆုံးပြီး လက်နက် ၈ လက် သိမ်းဆည်းရမိ ၊ မိုးကုတ်မြို့မရဲစခန်းကို ဝင်ရောက်တိုက်ခိုက်မှု ရဲ ၆ ဦးသေဆုံး	["ကျောက်ပန်းတောင်း၊ ပွေးကျစ်ရဲစခန်းကို PDF က ဝင်ရောက် တိုက်ခိုက်မှု ရဲ ၂ ဦးသေဆုံးပြီး လက်နက် ၈ လက် သိမ်းဆည်းရမိ ၊ မိုးကုတ်မြို့မရဲစခန်းကို ဝင်ရောက်တိုက်ခိုက်မှု ရဲ ၆ ဦးသေဆုံး", "ရန်ကုန်၊ မေ ၃", "မန္တလေးတိုင်း၊ ကျောက်ပန်းတောင်းမြို့နယ်၊ ပွေးကျစ်ရဲစခန်းကို PDF တပ်ဖွဲဝင်များ ဝင်ရောက် တိုက်ခိုက်ရာ ရဲ ၂ ဦးသေဆုံးခဲ့ကြောင်း NUG အစိုးရ ကာကွယ်ရေး ဝန်ကြီးဌာနက ထုတ်ပြန်ထားသည်။", "မေလ၂ ရက်နေ့ မွန်းလွဲ ၂ နာရီတွင် ပြည်သူ့ကာကွယ်ရေးတပ်မတော် PDF ၊ မြင်းခြံခရိုင်၊ တပ်ရင်း ၃ နှင့်ပူးပေါင်းအဖွဲ့များက ကျောက်ပန်းတောင်းမြို့နယ်၊ ပွေးကျစ်ရဲစခန်းကို ဝင်ရောက်စီးနင်း တိုက်ခိုက်ခဲ့ပြီး ရဲတပ်ဖွဲ့ဝင်များ ပြန်လည် ပစ်ခတ်နိုင်ခြင်းမရှိဘဲ ရဲ ၂ ဦး သေဆုံးကာ ရဲတပ်ကြပ်ကြီး ၁ ဦး ထိခိုက် ဒဏ်ရာရ ရှိခဲ့ကြောင်း သိရသည်။", "ပွေးကျစ်ရဲစခန်းတွင် ရဲ ၁၃ ဦးခန့်သာ ရှိပြီး ၈ ဦးသည် တရားရုံး သွားရောက်နေချိန် ဝင်ရောက် တိုက်ခိုက်ခဲ့ခြင်းဖြစ်ပြီး ရဲစခန်း အတွင်းရှိ ရန်သူ့မိသားစုဝင် အမျိုးသမီးနှင့် ကလေးများကို လွှတ်ပေးခဲ့ကြောင်းသိရသည်။", "ယင်း ပွေးကျစ်ရဲစခန်းကို PDF တပ်ဖွဲ့များက မီးရှို့ ဖျက်ဆီးခဲ့ပြီး လက်နက်တိုက်ဖွင့်ကာ G-4 ၁ လက်၊ G-3 ၂ လက်၊ အူစီ ၁ လက်၊ ခြောက်လုံးပူး ၄ လက်၊ လက်ပစ်ဗုံး ၈ လုံး၊ ရုံးသုံး Laptop ၁ လုံး၊ ကျင်စက် ၂ ခု၊ လက်ထိတ် ၁ ခုနှင့် ကျည် ၉၃၅ တောင့်တို့ သိမ်းဆည်းရမိခဲ့ကြောင်း သိရသည်။", "အဆိုပါ ပွေးကျစ်ရဲစခန်း ကို ပြည်သူ့ကာကွယ်ရေးတပ်မတော် PDF မြင်းခြံခရိုင် တပ်ရင်း အမှတ် ၃၊ ညောင်ဦး PDF၊ ကျောက်ပန်းတောင်း PDF၊ ဒီပဲရင်း PDFနှင့် Burmese Guerrilla Force တို့က ပူးပေါင်း တိုက်ခိုက်ခဲ့ကြောင်း NUG အစိုးရ ကာကွယ်ရေးဝန်ကြီးဌာနက ထုတ်ပြန်ထားသည်။", "အလားတူ မန္တလေးတိုင်း၊ မိုးကုတ်မြို့မရဲစခန်းကို ဝင်ရောက်တိုက်ခိုက်ခဲ့ရာ အကြမ်းဖက်စစ်တပ် လက်အောက်ခံ ရဲ ၆ ဦးသေဆုံးခဲ့ကြောင်း မိုးမိတ်ခရိုင် (K-PDF) တပ်ဖွဲ့ထံမှ သိရသည်။", "ဧပြီလ ၂၅ ရက်နေ့ နံနက် ၄ နာရီ ၃၅ မိနစ်အချိန်တွင် အဆိုပါ ရဲစခန်းအား ကချင်လွတ်မြောက်ရေး တပ်မ တော် (K.I.A.)အမှတ် (၃၄)တပ်ရင်းနှင့် မိုးမိတ်ခရိုင်(K-PDF)တပ်ရင်း ပူးပေါင်းပြီး ဝင်ရောက်တိုက် ခိုက်ခဲ့ရာ ၁၅ မိနစ်ခန့်အကြာ တိုက်ပွဲဖြစ်ပြီး အကြမ်းဖက်စစ်တပ်လက်အောက်ခံ ရဲ ၆ ဦးသေဆုံးကာ အများအပြားဒဏ်ရာရှိခဲ့ကြောင်း သိရသည်။", "ယင်းတိုက်ခိုက်မှုအတွင်း ပြည်သူ့ကာကွယ်ရေးတပ်ဖွဲ့တပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာ နိုင်ခဲ့ကြောင်း မိုးမိတ်ခရိုင်KPDFတပ်ရင်းက ပြောဆိုထားသည်။", "ဓာတ်ပုံ- ကျောက်ပန်းတောင်း၊ ပွေးကျစ်ရဲစခန်းမှ ရရှိသည့်လက်နက်ခဲယမ်းများ။"]
https://yktnews.com/2024/09/181558/	ကျောက်ပန်းတောင်း၊ မြင်းခြံကုန်းရွာကို စစ်တပ်က လေကြောင်းဖြင့် ဗုံးကျဲမှု မိသားစုဝင် ၄ ဦး သေဆုံးပြီး ၂ ဦး ပြင်းထန်ဒဏ်ရာရ	["ကျောက်ပန်းတောင်း၊ မြင်းခြံကုန်းရွာကို စစ်တပ်က လေကြောင်းဖြင့် ဗုံးကျဲမှု မိသားစုဝင် ၄ ဦး သေဆုံးပြီး ၂ ဦး ပြင်းထန်ဒဏ်ရာရ", "ရန်ကုန်၊ စက်တင်ဘာ ၂", "မန္တလေးတိုင်း၊ ကျောက်ပန်းတောင်းမြို့နယ်၊ မြင်းခြံကုန်းရွာကို စစ်တပ်က လေ ကြောင်းဖြင့် အကြောင်းမဲ့ ဗုံးကျဲ တိုက်ခိုက်မှု မိသားစုဝင် ၄ ဦး သေဆုံးပြီး ၂ ဦး ပြင်းထန်ဒဏ်ရာရရှိခဲ့ကြောင်း တောင်သာမြို့နယ် ပြည်သူ့ကာကွယ်ရေးအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "စက်တင်ဘာလ ၁ ရက်နေ့ ညနေ ၆ နာရီခန့်တွင် ကျောက်ပန်းတောင်းမြို့နယ်၊ မြင်းခြံကုန်းကျေးရွာကို အကြမ်းဖက် စစ်တပ်က လေကြောင်းဖြင့် ဗုံးကျဲ တိုက်ခိုက်ခြင်းကြောင့် မိသားစုဝင် ၆ ဦး နေထိုင်သည့် နေအိမ်ကို ကျရောက် ပေါက်ကွဲခဲ့ပြီး ၄ ဦး ပွဲချင်းပြီးသေဆုံးကာ ၂ ဦး ပြင်းထန်ဒဏ်ရာရရှိခဲ့ကြောင်း သိရသည်။", "“ပြင်းထန် ဒဏ်ရာရရှိသူ ၂ ဦးကို အခုတော့ ကြိုးစားကုနေပါတယ်။ အခြေ အနေ ကတော့ ၅၀၊ ၅၀ ပဲရှိတယ်။ စစ်ခွေးတွေကို ပြောချင်တာက စစ်ကို စစ်နဲ့တူအောင် တိုက်ပါလို့ အပြစ်မဲ့ ပြည်သူတွေကို လေယဉ်နဲ့ မရမ်းကားပါနဲ့လို့ပဲ ပြောချင်တယ်” ဟု တောင်သာမြို့နယ် ပြည်သူ့ကာကွယ်ရေးအဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ ပြင်းထန် ဒဏ်ရာရသူ ၂ ဦးကို ကျောက်ပန်းတောင်းမြို့နယ်နှင့် တောင်သာမြို့နယ်ကာကွယ်ရေးအဖွဲ့မှ ဆေးကုသမှု ဆောင်ရွက်လျက်ရှိကြောင်း၊ ပြည်သူများအနေဖြင့်လည်း အကြမ်းဖက်စစ်ကောင်စီ၏ လေကြောင်းရန်ကို ကာကွယ်နိုင်ရန် အိမ်တိုင်း ဗုံးခိုကျင်းများ တူးထားကြရန် လေးစားစွာ တိုက် တွန်းလိုကြောင်း တောင်သာမြို့နယ် ပြည်သူ့ကာကွယ်ရေးအဖွဲ့မှ တာဝန် ရှိသူ တစ်ဦးက ဆက်လက် ပြောဆိုသည်။"]